title: B.Y.O.B.

text: B.Y.O.B. (Bring Your Own Bombs) on amerikanarmenialaisen alternative metal -yhtyeen System of a Downin kappale. Kappale julkaistiin yhtyeen neljännellä Mezmerize-albumilla vuonna 2005. Kappaleen sanoituksissa vastutetaan Irakin sotaa. Video on ollut internetistä ladattavissa alusta alkaen. Se on saanut Grammy-palkinnon parhaasta hard rock -esityksestä vuonna 2006. Kappaleen kitarariffi on äänestetty sijalle 61. maailman 100 parhaan kitarariffin joukkoon. Kappale on myös mukana -pelissä.


title: B.Y.O.B.

text: B.Y.O.B.in on sanoittanut ja säveltänyt Daron Malakian. Toinen sanoittaja oli Serj Tankian. Daron sanoi inspiraation kappaleeseen tulleen mainoksesta, jossa haettiin ihmisiä värväytymään armeijaan.


title: Sami Mahlio

text: Sami Petteri Mahlio (s. 12. tammikuuta 1972 Valkeakoski) on entinen suomalainen jalkapalloilija. Hän oli pelipaikaltaan keskikenttäpelaaja.


title: Sami Mahlio

text: Mahlion ura jalkapalloilijana alkoi Valkeakosken Koskenpojista. Hän siirtyi Valkeakosken Hakaan kaudeksi 1991 ja oli mukana voittamassa SM-pronssia. Mahlio pelasi Hakassa neljä kautta. Seuraavaksi Mahlio suuntasi Myllykosken Palloon, jossa hän voitti kaksi SM-hopeaa kausilla 1995 ja 1996. Mahlio edusti MyPaa vielä kaksi kautta. Vuonna 1999 hän siirtyi norjalaiseen Odd Grenlandiin. Kolmen Odd Grenland -kauden jälkeen Mahlio pelasi myös Sandefjordissa ja Pors Grenlandissa ennen paluutaan Suomeen FC Lahteen kaudella 2005. Kauden jälkeen Mahlio palasi Norjaan Tollnes Ballklubbiin. Uransa aikana Mahlio pelasi Veikkausliigassa 179 ottelua ja teki 16 maalia.


title: Sami Mahlio

text: Maajoukkueessa Mahlio pelasi 25 maaottelua. Hänet muistetaan myös Unkarin viime hetken tasoitusmaalista, jonka vuoksi Suomi putosi 1998 MM-kisojen jatkokarsinnasta. Mahlion maaliviivalta pelastama pallo kimposi Teuvo Moilasesta omaan maaliin.


title: Allen B. DuMont

text: Allen Balcom DuMont (29. tammikuuta 1901 New York, New York – 15. marraskuuta 1965 New York) oli yhdysvaltalainen insinööri ja keksijä. Hänet tunnetaan erityisesti työstään katodisädeputken kehittämisessä.


title: Allen B. DuMont

text: DuMont sairastui 11-vuotiaana polioon. Hän oli vuoteenomana vuoden ajan, jona aikana hän kiinnostui radioista hänen isänsä ostettua hänelle kidekoneen. 15-vuotiaana DuMont suoritti laivasähköttäjän tutkinnon, jota työtä hän teki kesäisin usean vuoden ajan.


title: Allen B. DuMont

text: DuMont valmistui sähköinsinööriksi 1924, ja hän siirtyi Westinghouse Lamp Companyn palvelukseen Bloomfieldiin, New Jerseyn osavaltioon, jossa hänen tehtäviinsä kuului muun muassa tuotanto- ja testilaitteiden kehittäminen. 1928 DuMontista tuli De Forest Radio Companyn pääinsinööri. Siellä ollessaan hän kiinnostui Charles F. Jenkinsin jo 1920-luvun alkupuolella kehittelemistä televisiolaitteista. Omien kokeilujensa tuloksena DuMont päätyi siihen, että televisio tulisi toteuttaa elektronisesti sähkömekaniikan sijaan.


title: Allen B. DuMont

text: Vuonna 1931 DuMont perusti DuMont Laboratories -nimisen yrityksen, joka valmisti pitkän käyttöiän saavuttavia katodisädeputkia. Seuraavana vuonna Dumont ehdotti Yhdysvaltain armeijalle radioaaltoihin perustuvaa paikannusjärjestelmää. Häntä ei kuitenkaan usein mainita ensimmäisien tutkan kehittäjien joukossa, sillä armeija halusi pitää keksinnön salaisena ja neuvoi DuMontia olemaan hakematta patenttia. Hän kuitenkin osallistui pitkän kantaman tutkan kehitystyöhön toisen maailmansodan aikana.


title: Allen B. DuMont

text: Dumont Laboratories toi ensimmäisen täyselektronisen televisionsa markkinoille 1938. Allen B. Dumont oli merkittävässä roolissa National Television Systems Committeessa, joka vuonna 1941 määritteli käyttöön otettavat televisiostandardit. Omien televisiovastaanottimiensa myyntiä vauhdittamaan Dumont Laboratories perusti DuMont Television Networkin, joka toimi 1946–1955.


title: Allen B. DuMont

text: Dumont Laboratoriesien fuusioitua Fairchild Camera and Instrumentin kanssa 1960, Allen B. DuMont toimi konsulttitehtävissä kuolemaansa saakka vuonna 1965.


title: The Power of Movement in Plants

text: The Power of Movement in Plants on Charles Darwinin yhdessä poikansa Francis Darwinin kanssa kirjoittama vuonna 1880 julkaistu kirja, joka käsittelee fototropismia kasveissa.


title: Uncharted 2: Among Thieves

text: Uncharted 2: Among Thieves on Naughty Dogin kehittämä toimintaseikkailupeli, jonka Sony Computer Entertainment julkaisi PlayStation 3 -pelikonsolille vuonna 2009. Peli on jatko-osa vuonna 2007 ilmestyneelle videopelille "". Peli sai hyvin paljon suosiota, ja Metacritic-verkkosivusto ylisti peliä vuoden parhaaksi, kriitikoiden suosiota nauttineeksi peliksi. Peli voitti kahdeksan Vuoden Peli -palkintoa ilmestymisvuotensa aikana.


title: Uncharted 2: Among Thieves

text: "Among Thieves" sisältää uusia pelimekaniikkoja kuten hiiviskelyelementtejä, ja se vaihtaa kiipeilymekaniikan vapaammaksi. Päähenkilö Nathan ”Nate” Drake voi myös kääntää ja asettaa joitain esineitä käyttääkseen niitä suojanaan tulitaisteluissa. Pelissä ei ole yhtään lataustaukoa.


title: Uncharted 2: Among Thieves

text: Natella on pelissä myös pimeämpi puolensa, ja hän oppii ymmärtämään mikä tekee hänestä varkaan ("Among Thieves", ). Pelin ohjaaja Bruce Straleyn mukaan vihollisten tekoäly on päivitetty vastaamaan pelin uusia hiiviskelyelementtejä. Vihollisilla on uudenlainen näkösysteemi, ja jotkut viholliset ovat muita viisaampia. Nähtyään vilauksen Natesta, osa vihollisista voi kuvitella nähneensä harhoja. ”Viisaammat” viholliset tutkivat asiaa tarkemmin, jolloin pelaaja voi kuitenkin käyttää hyödykseen hiljaista väijytyshyökkäystä. Viholliset avaavat tulen vasta nähtyään Naten selvästi. Viholliset ovat myös interaktiivisempia ympäristöjen kanssa ja he seuraavat Natea tämän kiipeillessä ja hyppiessä rotkojen yli.


title: Uncharted 2: Among Thieves

text: Uusien pelielementtien lisäksi myös pelimoottoria on paranneltu sopivammaksi PlayStation 3:lle. Kehittäjäyhtiö Naughty Dogin oli tarkoitus hyödyntää Cell-prosessorin SPU-yksiköitä maksimaalisesti, ja yhtiön arveluiden mukaan he hyödynsivät sitä noin 30 % pelisarjan ensimmäisen osan aikana. Elokuussa 2009 selvisi, että peli hyödyntää lähes 100 % prosessorin SPU-yksiköistä, luoden peliin realistisemmat ympäristöt ja animaatiot.


title: Uncharted 2: Among Thieves

text: "Among Thieves" sisältää enimmillään kymmenen pelaajaa tukevan verkkomoninpelin. Lisäksi pelissä on kolme pelaajaa kattava pelimuoto, jossa yksi pelaaja ottaa päähenkilö Nathan Draken roolin, ja kaksi muuta pelaajaa jonkun toisen pelin sankarihahmoista. Ryhmä voi suorittaa joko ammunta-, tasohyppely-, tai tiimityötehtäviä. Muut pelaajat voivat myös elvyttää pelitoverinsa mikäli heitä haavoitetaan tai napataan.


title: Uncharted 2: Among Thieves

text: Kymmenen pelaajaa tukevan moninpelin periaate on yksinkertaisempi. Pelaajat jaetaan kahteen viiden hengen ryhmään, roistoihin ja sankareihin. ryhmät voivat suorittaa taisteluita erilaisissa pelityypeissä.


title: Uncharted 2: Among Thieves

text: "Among Thievesin" alussa päähenkilö Nathan ”Nate” Drake herää jyrkänteen reunalla roikkuvan junan matkustajavaunusta. Verta vuotava Nate pakenee junasta juuri ennen kuin se suistui rotkoon. Naten näkemät takaumat kertovat pelaajalle, että hänen entinen ystävänsä Harry Flynn ja tämän tyttöystävä Chloe Frazer pyysivät hänet mukaan tehtävään, jossa heidän täytyi varastaa vanha öljylamppu Istanbulilaisesta museosta. Lampussa on johtolanka, joka johtaisi Marco Polon kadonneen retkikunnan aarteen jäljille. Nate ja Flynn löytävät lampun ja saavat selville, että laiva oli kuljettanut Cintamanin kiveä myyttisestä Shambhalan kaupungista, ennen kuin haaksirikkoutui tsunamissa Borneolle. Flynn ottaa kartan haltuunsa ja pakenee jättäen Naten ansaan keskelle tarkka-ampujien piirittämää museota. Nate joutuu vankilaan kolmeksi kuukaudeksi, kunnes Chloe ja Naten vanha ystävä, Victor ”Sully” Sullivan vapauttavat hänet.


title: Uncharted 2: Among Thieves

text: Nate ja Sully seuraavat Flynniä ja tämän pomoa, kuolleeksi luultua sotarikollista, Zoran Lazarevicia Borneolla sijaitsevaan sotaleiriin, jossa Chloe työskentelee kaksoisagenttina saadakseen tietoja. Kolmikko löytää hautapaikan, johon kadonneen retkikunnan miehistö pakeni tsunamia ja lopulta menehtyi. Lisäksi he löytävät tiibetiläisen tikarin ja kirjeen Marco Pololta. Kirjeen mukaan seuraava vihje aarteen sijainnista löytyy eräästä temppelistä Pokharan kaupungista Nepalissa. Flynn saapuu sotilaiden kanssa hautakammioon ja nappaa kirjeen. Sotilaat lähtevät jahtaamaan Natea ja Sullya, jotka pakenevat hyppäämällä jokeen. Sully päättää jättäytyä pois tehtävästä, ja Nate suuntaa Pokharan kaupunkiin etsimään Chloea. Päästyään perille Nate huomaa, että kaupungissa vallitsee täysi kaaos. Lazarevicin palkkasoturiarmeija raivaa kaupunkia etsiessään oikeaa temppeliä, ja vastarintasissien kapinointi armeijaa vastaan on heikentymässä. Chloe pelastaa Naten sotilailta, minkä jälkeen kaksikko suuntaa paikallisen hotellin katolle ja paikallistaa temppelin.


title: Uncharted 2: Among Thieves

text: Matkalla kohti temppeliä Nate ja Chloe tapaavat Elena Fisherin ja tämän kuvaajan, Jeffin, jotka yrittävät todistaa Lazarevicin olevan elossa. Elena ja Jeff lähtevät Naten ja Chloen mukana temppeliin, jossa nelikolle selviää, että myyttinen Cintamanin kivi ja salainen sisäänkäynti Shambalaan sijaitsevat Himalajan vuoristossa. Poistuessaan temppelistä he jäävät ansaan, ja yksi palkkasotilaista ampuu Jeffiä. Chloen vastustelusta huolimatta Nate yrittää pelastaa Jeffin, kunnes heidät saarretaan hotellihuoneeseen, jossa Lazarevic ampuu Jeffin. Sotilaat vangitsevat Chloen, mutta Nate ja Elena onnistuvat pakenemaan. Pian Nate etenee junaan, jossa Chloe on vankina. Chloe kuitenkin kieltäytyy lähtemästä mukaan. Kaksikon riidellessä Flynn saapuu paikalle ja ampuu Natea. Nate pakenee edelliseen vaunuun, ja ennen tajuntansa menettämistä hän ampuu pistoolilla kohti propaania sisältäviä tynnyreitä. Räjähdys suistaa junan alas jyrkänteeltä, aiheuttaen pelin alussa nähdyt tapahtumat.


title: Uncharted 2: Among Thieves

text: Paettuaan suistuvasta junasta Nate pakenee lumimyrskyssä ja saa tikarin takaisin, ennen kuin hän tuupertuu tajuttomaksi vertavuotavana lumihankeen. Naten pelastaa tiibetiläinen Tenzin, joka vie hänet kotikyläänsä. Kylässä Nate kohtaa Elenan ja tapaa 90-vuotiaan, eläkkeelle jääneen saksalaiseen seikkailijan, Karl Schäferin. Mies kertoo saapuneensa kylään 70 vuotta aiemmin haavoittuneena, kuten Nate nyt. Schäfer lähettää Naten ja Tenzinin luolastoihin etsimään oman retkikuntansa jäseniä, jotka yrittivät aikanaan etsiä Cintamanin kiveä. Luolien kautta kaksikko päätyy valtavaan temppeliin, jossa heidän esteeksi asettuvat jeti-tyyppiset luolahirviöt. Kaksikko saa selville, että Schäferin retkikunta oli osa Ahnenerbe-organisaatiota ollen SS-jäsenistöä. Schäfer joutui tappamaan retkikuntansa suojellakseen maailmaa Cintamanin kiven voimalta. Palatessaan kohti kylää Lazarevicin palkkasotilasarmeija on jo paikallistanut heidät, ja kylä on sodan keskipisteenä. Taistelun päätyttyä Elena kertoo Lazarevicin napanneen Schäferin ja tikarin itselleen. Nate ja Elena lähtevät perään ja jäljittävät Lazarevicin miehistöineen hylättyyn luostariin. Etsintöjen jälkeen kaksikko pääsee vakavasti haavoittuneen Schäferin luo. Schäfer kertoo Natelle, että tämän on pakko tuhota Cintamanin kivi ennen kuin Lazarevic saa sen haltuunsa.


title: Uncharted 2: Among Thieves

text: Nate tapaa jälleen Chloen, joka luovuttaa tikarin hänelle. Nate lupaa tuhota kiven ja Lazarevicin. Nate ja Elena avaavat salaisen sisäänkäynnin kohti Shambhalaa, mutta Lazarevic miehineen seuraa kaksikkoa pakottaen Naten selvittämään tien Shambhalaan. Luolastoissa he saavat kimppuunsa samat hirviöt kuin luolissa, mutta Lazarevic tappaa nämä. Paljastuu, että hirviöt olivatkin tavallisia ihmisiä, jotka pysyivät hengissä Cintamanin kiven voimalla tehtävänään vartioida porttia Shambhalaan.


title: Uncharted 2: Among Thieves

text: Raivatessaan tietä kiven luokse Natelle selviää, että kivi on todellisuudessa kovettunutta pihkaa jättimäisestä Elämän puusta, joka syötynä antaa käyttäjälleen lähes rajattomat voimat. Samalla hetkellä haavoittunut Flynn saapuu kädessään kranaatti, jonka hän räjäyttää tappaen itsensä ja haavoittaen Elenaa vakavasti. Naten saapuessa Elämän puun luokse Lazarevic on saanut jo voimat käyttöönsä. Nate onnistuu kuitenkin tuhoamaan Lazarevicin. Chloe, Nate ja Elena pakenevat muinaisesta kaupungista, joka tuhoutuu lopullisesti.


title: Uncharted 2: Among Thieves

text: Palattuaan takaisin kylään Chloe kysyy Natelta, rakastaako tämä Elenaa. Nate ei kiellä kysymystä, ja Chloe poistuu kun Sully saattaa haavoittuneen Elenan Naten luo. Peli päättyy, kun pari kävelee jyrkänteen reunalle katsomaan vuorten taakse laskeutuvaa aurinkoa.


title: Joan Waste

text: Joan Waste (1534 – 1. elokuuta 1556) oli sokea englantilainen nainen, joka poltettiin roviolla Derbyssä hänen kieltäydyttyään luopumasta protestanttisesta uskostaan.


title: Joan Waste

text: Waste syntyi sokeana vuonna 1534 yhdessä kaksoisveljensä Rogerin kanssa derbyläiselle parturille William Wastelle ja hänen vaimolleen Joanille. Kaksitoistavuotiaana hän oppi punomaan niin hyvin, että saattoi tehdä köysiä (hänen isänsä oli myös köydenpunoja).


title: Joan Waste

text: Vuonna 1553 Englannin valtaistuimelle nousi katolinen Kuningatar Maria, joka määräsi protestanttisten suuntausten kannattamisen laittomaksi. Hän tuomitsi 277 ihmistä harhaopista. Osa tuomituista oli tunnettuja henkilöitä, kuten piispat Thomas Cranmer, Hugh Latimer ja Nicholas Ridley, mutta monet ”Maria Verisen” nelivuotisen hallintokauden aikana mestatuista olivat peräisin alemmista yhteiskuntaluokista.


title: Joan Waste

text:
Katolisen Lichfieldin ja Coventryn piispan Ralph Bainesin kansleri Anthony Draycot kutsui Wasten puolustamaan ajatuksiaan, joista hänet myös tuomittiin. Hän vastusti latinaksi pidettäviä jumalanpalveluksia. Waste tuomittiin siitä, että hän oli ostanut "Uuden testamentin" ja pyytänyt ystäviään lukemaan siitä hänelle pennyn kertakorvauksesta. Hän myös kiisti transsubstantiaation
Wasten oikeudenkäynti käytiin paikassa, joka oli silloin Kaikkien Pyhien seurakunnan kirkko. Itse kirkkorakennus on rakennettu uudelleen, mutta torni on vuodelta 1530. Nykyisin se on Derbyn katedraali.


title: Joan Waste

text: Kuolinpäivänään Wasten kerrotaan pitäneen kaksoisveljeään kädestä kävellessään kuolemaansa.


title: Joan Waste

text: Wasten saattoivat kirkkoon viimeisen saarnan pitänyt Anthony Draycot, Thomas Powthread, Sir John Port, Henry Vernon ja Newhallin mestari John Dethick.


title: Joan Waste

text: Julkinen teloitus suoritettiin Windmill Pitissä Burton Roadilla Derbyssä. Waste roikkui tulen yläpuolella köyden varassa ja putosi tuleen kun köysi paloi poikki. Wasten uskottiin kärsivän vakaumuksestaan ikuisesti.


title: Joan Waste

text: Wastelle on muistomerkki Birchoverin kirkossa. Wasten teloituspaikalla on nykyään katolinen kirkko. Coventryn ja Lichfieldin piispalta Ralph Bainesilta riistettiin hänen piispanvirkansa 21. kesäkuuta 1559 Elisabet I:n noustua valtaistuimelle, ja Lontoon protestanttinen piispa Edmund Grindal tuomitsi hänet vankilaan.


title: X Club

text: X Club oli vuosina 1864-1893 toiminut darwinismia kannattaneen pienen ryhmän ruokailuseura (). Seuraan kuuluivat George Busk, Edward Frankland, Thomas Archer Hirst, Joseph Dalton Hooker, Thomas Henry Huxley, John Lubbock, Herbert Spencer, William Spottiswoode ja John Tyndall. Ryhmä kokoontui kerran kuussa paitsi heinä - syyskuussa. Ryhmän alkuperäinen tarkoitus oli sen jäsenten mukaan pitää ystävykset kasassa ja antaa mahdollisuus tieteelliseen keskusteluun ilman, että kirkko sekaantuisi asiaan.Moni ryhmän jäsenistä tunsi toisensa jo ennen ryhmän perustamista. Nimi "X Club" valittiin, koska se ei sitonut jäseniä mihinkään ajatusmalliin. Ryhmä oli aikanaan hyvin vaikutusvaltainen, koska monet jäsenistä saavuttivat vaikutusvaltaisia asemia yhteiskunnassa. Ryhmän jäsenten vanhetessa ja kuollessa seura alkoi hajoamaan, ja viimeisessä kokouksessa oli vain kaksi seuran yhdeksästä alkuperäisjäsenestä.


title: Kirja jota ette koskaan lukeneet

text: Kirja jota ette koskaan lukeneet on raumalaisen taiderock-yhtye Itkevän tytön toinen singlejulkaisu. Se julkaistiin digitaalisessa muodossa yhtyeen internet-sivuilla ladattavine levynkansineen, mutta myös CD-versio on saatavilla. Singlen nimikkokappale sekä B-puolen "Kopioikaa kaikki kirjeenne" päätyivät myös yhtyeen vuonna 2009 julkaistulle pitkäsoitolle "Meri". Nimikkokappaleeseen on myös tehty musiikkivideo.


title: Ann Curry

text: Ann Curry (s. 19. marraskuuta 1956 Guam) on yhdysvaltalainen televisiotoimittaja ja uutisankkuri.


title: Ann Curry

text: Curry on toiminut kesäkuusta 2011 kesäkuuhun 2012 NBC:n aamutelevisio-ohjelma "Todayn" juontajana. Hän juonsi ohjelmaa yhdessä Matt Lauerin kanssa. Ennen siirtymistään ohjelman juontajaksi hän toimi maaliskuusta 1997 alkaen sen uutisankkurina. Curry on "Todayn" historian toiseksi pitkäaikaisin uutisankkuri Frank Blairin jälkeen. Hän on toiminut lisäksi "Dateline NBC" -ajankohtaisohjelman juontajana toukokuusta 2005 syyskuuhun 2011. Vuosina 1991–1996 hän työskenteli "NBC News at Sunrise" -uutisohjelman ankkurina, mitä ennen hän oli ollut vuodesta 1990 "NBC Newsin" Chicagon kirjeenvaihtaja.


title: Ann Curry

text: Curry joutui jättämään paikkansa "Todayn" juontajana yhden vuoden jälkeen heikentyneiden katsojalukujen vuoksi. Hän jatkoi kuitenkin NBC:n toimittajana ja uutisankkurina.


title: Ann Curry

text: Curry opiskeli journalismia University of Oregon School of Journalismissa ja valmistui vuonna 1978. Hän aloitti televisiotoimittajan uransa samana vuonna KTVL-televisioasemalla Oregonin Medfordissa, mistä hän siirtyi uutistoimittajaksi ja -ankkuriksi portlandilaiselle KGW-asemalle. Molemmat olivat NBC:n tytärasemia. Vuodesta 1984 vuoteen 1990 hän oli toimittajana CBS Corporationin losangelesilaisella KCBS-TV-televisioasemalla.


title: Ann Curry

text: Curry on uutisoinut paikan päällä monista kansainvälisistä ja Yhdysvaltain sisäisistä kriiseistä, muun muassa Israelin–Libanonin konfliktista 2006, Kosovon sodasta, syyskuun 11. päivän iskuista ja vuoden 2004 Intian valtameren maanjäristyksestä. Maaliskuun 2006 ja maaliskuun 2007 välillä hän matkusti kolmesti Sudaniin uutisoidakseen Darfurin konfliktista ja hänet palkittiin myöhemmin uutistyöstään Emmy-palkinnolla. Aiemmin hänet oli palkittu Emmyllä KCBS-TV-vuosinaan uutisoinneistaan Los Angelesin vuoden 1987 maanjäristyksestä ja San Bernardinon kaasuputkiräjähdyksestä 1989.


title: Ann Curry

text: Curry syntyi japanilaiselle äidille ja yhdysvaltalaiselle isälle. Hän on naimisissa ja hänellä on puolisonsa Brian Rossin kanssa kaksi lasta, poika Walter ja tytär McKenzie.


title: Zygmunt Smalcerz

text: Zygmunt Smalcerz (s. 6. elokuuta 1941) on puolalainen entinen painonnostaja, jonka menestyksekkäimmät vuodet ajoittuivat 1970-luvulle.


title: Zygmunt Smalcerz

text: Münchenin 1972 olympialaisissa Smalcerz voitti 52 kilogramman painoluokassa olympiakultaa yhteistuloksella 337,5 kilogrammaa. MM-kultaa hän voitti 1971 Limassa ja 1975 Moskovassa. Lisäksi hän saavutti MM-hopeaa 1970 Columbuksessa ja pronssia 1973 Havannassa. EM-kultaa hän voitti vuosina 1971–1972 ja 1974–1975.


title: Zygmunt Smalcerz

text: Vuonna 2002 Smalcerz nimettiin painonnoston Hall of Fameen.


title: Surusäppikala

text: Surusäppikala ("Melichthys vidua") on säppikaloihin kuuluva trooppisten merien kala. Sitä pidetään joskus suurissa merivesiakvaarioissa.


title: Surusäppikala

text: Surusäppikala kasvaa noin 40 cm pitkäksi. Sen vartalo on levymäinen, kellanvihreä. Selkäevä ja varsinkin pyrstö ovat vaaleanpunaiset. Pyrstön tyvessä on valkoinen raita, ja evissä on mustat reunat. Keskeltä musta, vaaleareunainen silmä erottuu selvästi kalan muusta värityksestä.


title: Surusäppikala

text: Surusäppikala elää luonnossa Indopasifisella merialueella Sen levinneisyysalue ulottuu Punaiseltamereltä Etelä-Afrikan Durbaniin, sieltä Havaijille ja Marquesassaarille, Japanin eteläosaan, Australian Isolle valliriutalle ja Uuteen-Kaledoniaan asti. Se elää yleensä yli 60 metrin syvyydessä lähellä koralliriuttaa alueilla, joissa virtaus on voimakas.


title: Surusäppikala

text: Surusäppikala syö lihapitoista ravintoa: äyriäisiä, mustekalaa, simpukoita ja pieniä kaloja. Näiden lisäksi se tarvitsee levää, akvaariossa sille annetaan usein norilevää.


title: Ruostesäppikala

text: Ruostesäppikala ("Sufflamen chrysopterum") on säppikaloihin kuuluva trooppisten merien kala.


title: Ruostesäppikala

text:
Ruostesäppikala kasvaa noin 22 cm pitkäksi. Sen vartalo on levymäinen, ruskeansävyinen. Silmän takana kulkee keltainen pystyviiva. Pyrstö on keltainen, valkoreunainen. Nuoret yksilöt ovat aivan toisen värisiä: selkä on keltainen, kylkimusta ja vatsa valkoinen.
Ruostesäppikala elää luonnossa Intian valtamerellä ja Tyynenmeren länsiosassa. Sen levinneisyysalue ulottuu Etä-Afrikasta Etelä-Afrikkaan, sieltä Samoalle ja Japanin eteläosiin.


title: Ruostesäppikala

text:
Ruostesäppikala on säppikalaksi melko rauhallinen, ja sitä voi pitää varauksin jopa riutta-akvaariossa. Suositellaan että se on akvaarionsa pienin kala, ja tuodaan sinne vasta kun muuta kalat ovat asettuneet ja vallanneet reviirinsä.
Ruostesäppikala syö lähinnä pieniä selkärangattomia. Koska se syö luonnossa saaliinsa perkaamattomina, on akvaariossa sen ravintoon lisättävä vitamiineja, joita ei saa pelkästä liharavinnosta.


title: Sinileukasäppikala

text:
Sinileukasäppikala ("Xanthichthys auromarginatus") on säppikaloihin kuuluva trooppisten merien kala.
__notoc__
Sinileukasäppikala jää alle 25 cm pitkäksi. Sillä on pienempi suu kuin muilla säppikaloilla. Sen vartalo on harmaanruskehtavan kullansävyinen, ja sitä peittävät pienet hohtavansiniset pilkut. Koiraan leuka on sininen ja sen evissä on keltainen reunus.
Sinileukasäppikala elää luonnossa Indopasifisella merialueella. Sen levinneisyysalue ulottuu Itä-Afrikasta Havaijille, pohjoisessa Japanin Ryūkyūsaarille ja etelässä Kookossaarille ja Uuteen-Kaledoniaan. Sitä tavataan yleensä noin 20 metrin syvyydessä riuttojen rinteillä, missä virtaus on kova.


title: Sinileukasäppikala

text: Sinileukasäppikala on säppikalaksi melko rauhallinen, mutta saattaa siirrellä akvaariossa kiviä. Se päästelee murahtelevia ääniä.


title: Anastasija Kuzmina

text: Anastasija Vladimirovna Kuzmina (, , o.s. Šipulina (, ), s. 28. elokuuta 1984 Tjumen, Venäjän SFNT, Neuvostoliitto) on venäläissyntyinen ampumahiihtäjä, joka on edustanut vuodesta 2008 lähtien Slovakiaa. Hän on kolminkertainen olympiavoittaja.


title: Anastasija Kuzmina

text:
Kuzmina saavutti junioreiden MM-kilpailuissa hopeaa normaalimatkalla ja takaa-ajossa 2003 sekä pronssia sprintissä 2005. Venäjän viestijoukkueen jäsenenä hän sai kultaa 2003 ja 2005 sekä hopeaa 2002 ja 2004. Aikuisten arvokilpailuihin hän osallistui ensimmäisen kerran Pyeongchangin MM-kilpailuissa 2009, joissa hän saavutti hopeaa Olga Zaitsevan voittamassa yhteislähtökilpailussa. Lisäksi hän oli seitsemäs sprinttikilpailussa. Ennen Pyeongchangin kisoja hän oli sijoittunut maailmancupin osakilpailussa parhaimmillaan 13:nneksi.
Vancouverin olympialaisissa 2010 Kuzmina saavutti kultaa sprintissä. Kultamitali oli Slovakian ensimmäinen olympiavoitto talviolympialaisista itsenäisenä valtiona. Ainoa slovakialainen olympiavoittaja talvikisoissa Tšekkoslovakian aikana oli miesten yksinluistelun vuonna 1972 Sapporossa voittanut taitoluistelija Ondrej Nepela. Myöhemmin samoissa olympialaisissa Kuzmina sijoittui hopealle takaa-ajossa ja oli kahdeksas yhteislähdössä. Maailmancup-kaudella 2009–2010 hän oli lisäksi kolmas Pokljukan normaalimatkan kilpailussa ja Hanty-Mansijskin yhteislähdössä. Kaudella 2010–2011 hän voitti Hochfilzenin sprinttikilpailun ja oli samalla matkalla toinen Pokljukassa sekä Antholzissa. Hanty-Mansijskin MM-kilpailuissa 2011 Kuzmina sijoittui sprintissä pronssille, takaa-ajossa kuudenneksi, normaalimatkalla yhdeksänneksi ja yhteislähdössä kymmenenneksi. Hän voitti Oslossa maailmancupin takaa-ajokilpailun. Cupin loppupisteissä hän oli yhdeksäs ja sprintticupissa viides.


title: Anastasija Kuzmina

text: Kaudella 2011–2012 Kuzmina sijoittui toiseksi Antholzin yhteislähtökilpailussa. Ruhpoldingin MM-kilpailuissa 2012 hän oli yhteislähdössä kahdeksas sekä sprintissä ja normaalimatkalla kymmenes. Maailmancupin kokonaiskilpailussa hän sijoittui kymmenenneksi. Kaudella 2012–2013 hän voitti Antholzin sprinttikilpailun. Oslossa hän oli toinen takaa-ajossa sekä kolmas sprintissä ja takaa-ajossa. Nové Měston MM-kilpailuissa 2013 hän oli normaalimatkalla neljäs. Sotšin sprintissä hän sijoittui toiseksi ja maailmancupin kokonaiskilpailussa seitsemänneksi sekä normaalimatkan cupissa viidenneksi.


title: Anastasija Kuzmina

text: Kaudella 2013–2014 Kuzmina voitti Oslossa takaa-ajon ja yhteislähtökilpailun sekä oli toinen Östersundin normaalimatkalla. Maailmancupin kokonaispisteissä hän oli kuudes, yhteislähtöcupissa toinen ja normaalimatkan cupissa kolmas. Sotšin olympialaisissa 2014 hän voitti sprintin kultaa. Takaa-ajokilpailussa hän oli kuudes ja sekaviestissä viides. Hochfilzenin MM-kilpailuissa 2017 hän sijoittui pikakilpailussa kahdeksanneksi.


title: Anastasija Kuzmina

text:
Kaudella 2017–2018 hän sijoittui Hochfilzenissä sprintissä toiseksi ja voitti takaa-ajon. Le Grand-Bornandissa hän voitti pikakilpailun ja oli takaa-ajossa toinen. Oberhofissa hän voitti pikakilpailun ja takaa-ajon. Antholzin yhteislähdössä hän sijoittui toiseksi.
Pyeongchangin olympialaisissa 2018 hän saavutti kultaa yhteislähtökilpailussa sekä hopeaa takaa-ajokilpailussa ja normaalimatkalla. Pikakilpailussa hän oli kolmastoista. Oslon maailmancupissa hän voitti pikakilpailun ja oli toinen takaa-ajossa. Hän sijoittui maailmancupin kokonaiskilpailussa toiseksi sekä voitti pikakilpailun ja takaa-ajon cupit. Kaudella 2018–2019 hän voitti Nové Měston yhteislähtökilpailun. Oberhofin takaa-ajossa hän sijoittui toiseksi. Hän voitti Ruhpoldingenin pikakilpailun.


title: Anastasija Kuzmina

text: Kuzminalla on yksi poika. Hänen veljensä on myös menestynyt ampumahiihtäjä, Venäjää edustava Anton Šipulin.


title: Rotterdamin filharmonikot

text: Rotterdamin filharmonikot () on Rotterdamissa toimiva alankomaalainen sinfoniaorkesteri. Se perustettiin 1900-luvun alkupuolella. Orkesteria kehitti voimakkaasti sen pitkäaikaisin ylikapellimestari Eduard Flipse vuosina 1930–1962.


title: Alexander Schmuller

text: Alexander Schmuller (5. joulukuuta 1880 – 29. maaliskuuta 1933) oli venäläis-alankomaalainen viulisti ja kapellimestari. Hän toimi vuosina 1928–1930 Rotterdamin filharmonikkojen ylikapellimestarina. Hänen seuraajakseen astui Eduard Flipse, jonka aikana (1930–1962) orkesteri nousi täyteen kukoistukseensa.


title: Eduard Flipse

text: Eduard Flipse (26. helmikuuta 1896 – 12. syyskuuta 1973) oli alankomaalainen kapellimestari. Johtaessaan Rotterdamin filharmonikkoja vuosina 1930–1962 hän nosti orkesterin täyteen kukoistukseensa. Myöhemmin hän johti Antwerpenin filharmonikkoja (1959-1970).


title: Edo de Waart

text: Edo de Waart (s. 1. kesäkuuta 1941) on alankomaalainen kapellimestari. Hän opiskeli pianon- ja oboensoittoa sekä orkesterinjohtoa. Ennen menestymistään kapellimestarina hän soittikin oboetta Concertgebouw-orkesterissa. Hän myös johti Nederlands Blazers Ensembleä, Alankomaiden puhallinorkesteria.


title: Edo de Waart

text: Waart on ollut useiden orkesterien ylikapellimestarina. Hän on johtanut myös oopperaa. Hänen levyttämiensä teosten joukossa on muiden muassa John Adamsin, Steve Reichin ja Sergei Rahmaninovin tuotantoa.


title: Miehet jotka vihaavat naisia (elokuva)

text: Miehet jotka vihaavat naisia () on tanskalaisen elokuvaohjaajan Niels Arden Oplevin ohjaama elokuva vuodelta 2009. Elokuvan käsikirjoitus pohjautuu ruotsalaisen kirjailijan Stieg Larssonin menestysromaaniin "Miehet jotka vihaavat naisia". Kirjasta muodostui sittemmin rikosromaanitrilogian ensimmäinen osa. Myös kaksi jatko-osaa on sovitettu elokuvaksi: "Tyttö joka leikki tulella" (2009) ja "Pilvilinna joka romahti" (2009). Elokuva on julkaistu myös kaksiosaisena TV-sarjana, joka on kokonaiskestoltaan noin puoli tuntia pitempi kuin teatterielokuva. Elokuva julkaistiin Suomessa DVD:llä ja Blu-raylla elokuussa 2009 ja TV-sarja heinäkuussa 2010.


title: Miehet jotka vihaavat naisia (elokuva)

text: Elokuvasta on tehty yhdysvaltalainen versio, jonka nimi on "The Girl with the Dragon Tattoo". Elokuvan ohjasi David Fincher (mm. "Fight Club"), ja pääosissa nähdään Daniel Craig ja Rooney Mara sekä sivuosissa Stellan Skarsgård, Robin Wright ja Christopher Plummer.


title: Miehet jotka vihaavat naisia (elokuva)

text: Teoksen päähenkilö, toimittaja "Mikael "Kalle" Blomkvist" on tuomittu herjauksesta, ja hän tuntee olevansa Tukholmassa rasite toimittamalleen yhteiskunnalliselle ja kriittiselle lehdelle. Sukufirman entiseltä johtajalta "Henrik Vangerilta" hän saa tehtäväksi kirjoittaa Vangerin perheen sukuhistorian, mutta tosiasiassa Vanger haluaa hänen tutkivan tarkemmin veljentyttärensä Harrietin merkillistä katoamista elokuisena iltapäivänä 1966.


title: Miehet jotka vihaavat naisia (elokuva)

text: Blomkvist saa avukseen nuoren ja hiukan sopeutumattoman hakkerin "Lisbeth Salanderin", jonka menneisyyteen tuntuu niin ikään mahtuvan arvoituksellisuutta. Vangerin perheen menneisyyteen kaivautuessaan he sotkeutuvat synkempään ja verisempään tarinaan kuin olisivat voineet kuvitellakaan. Mukana on natsimenneisyyttä, mahtisuvun sisäisiä ristiriitoja ja sukupuolten välisiä suhteita.


title: Albrecht Holder

text: Albrecht Holder (s. 24. elokuuta 1958 Reutlingen) on saksalainen fagotisti. Hän aloitti fagotinsoiton opintonsa Siegfried Jerusalemin johdolla lukioaikanaan 1970. Hän suoritti siviilipalveluksensa vuonna 1977. Myöhemmin hän jatkoi soitonopintojaan Stuttgartissa Hermann Herderin ja Manchesterissa William Waterhousen johdolla.


title: Albrecht Holder

text: Holder on soittanut fagottia Stuttgartin filharmonikoissa ja Bayreuthin juhlaorkesterissa. Hän on myös opettanut Würzburgin Musikhochschulessa. Hän on levyttänyt Peter Josef von Lindpaintnerin, Johann Melchior Molterin, Conradin Kreutzerin, Jan Kalivodan, Franz Danzin ja Antonio Rosettin säveltämiä konserttoja soittimelleen.


title: Maksimos Tunnustaja

text: Maksimos Tunnustaja, myös Maksimos Konstantinopolilainen, (noin 580 – 13. elokuuta 662) oli munkki, teologi ja Bysantin keisarin Herakleioksen avustaja. Häntä kunnioitetaan pyhimyksenä sekä itäisessä että läntisessä kristikunnassa. Hän vastusti jyrkästi monoteletisminä tunnettua oppia. Konstantinopolin kolmas kirkolliskokous tunnusti hänen teologiansa oikeaksi.


title: Maksimos Tunnustaja

text: Maksimos karkotettiin maanpakoon harhaopista syytettynä vuonna 658 ja uudestaan 662.


title: Pitkäoja

text: Pitkäoja on kylä entisen Halikon kunnan alueella Salossa. Kylä sijaitsee syrjässä aivan Halikon keskiosissa suunnilleen Perälän ja Kydön kylien välissä. Pitkäojantie kulkee kylän halki Vaskiolta Juvan, Melkolan ja Pitkäojan halki Hajalaan.


title: Pitkäoja

text: Vaikka Pitkäoja sijaitsee aivan Halikonjoen läheisyydessä, se on saanut kylämuotoisen asutuksen vasta 1300- ja 1400-lukujen aikana. 1500-luvun ja vuonna 1780 toteutetun isojaon välisenä aikana kylästä on hävinnyt kantatiloja, joista on tähän päivään saakka säilynyt Perttula, Isotalo ja Vähätalo edelleen vanhalla kylämäellä. Pitkäoja on kuulunut muun Vaskion ohella Marttilan hallintopiiriin vuoteen 1860 asti, jolloin kunnallishallinto otettiin Halikossa käyttöön.


title: Pitkäoja

text: Pitkäojan laajan kyläalueen ydinalue sijaitsee Halikonjokeen laskevan Alustaojan varrella kylämäellä. Mäen länsipuolelta Alustanojaan laskee Myllyoja. Mäen ja ojien väliset alueet ovat peltomaata. Kylän rakennuskanta sijaitsee mäkien reunoilla, joista korkein on Hiittenmäki. Kyläalue jatkuu pitkälle luoteeseen, joka on pääasiassa laajaa suota.


title: Pintaenergia

text: Pintaenergiaksi kutsutaan kiinteän aineen tai nesteen ja kaasun väliseen rajapintaan sitoutunutta energiaa. Yksi sen esiintymismuodoista on nesteen pintajännitys. Pintaenergiaa kuvaava mittayksikkö on joulea neliömetrillä eli J/m².


title: Pintaenergia

text: Pinnassa olevilla molekyyleillä on enemmän energiaa kuin materiaalin sisäosissa olevilla molekyyleillä, eli molekyylin on energeettisesti suotuisaa olla materiaalin sisällä. Jos näin ei olisi, molekyylit pyrkisivät pois bulkkimateriaalista muodostaakseen uusia pintoja. Pintaenergia voidaan siksi määritellä ylimääräiseksi energiaksi verrattuna materiaalin sisäosien energiaan.


title: Pintaenergia

text: Nesteille pintajännitys ja pintaenergian tiheys ovat identtisiä. Veden pintaenergian tiheys on 0,072 J/m² ja pintajännitys 0,072 N/m; yksiköt ovat toisiaan vastaavat, mutta vain ilmaistu toisin. Kun liuos on muodostettu kahdesta nesteestä tai kiinteän aineen liuoksesta, pintajännityksen arvo voi poiketa vastaavasta puhtaan nesteen arvosta. Tätä ilmiötä voidaan kuvata Gibbsin isotermillä.


title: Pintaenergia

text: Kun kiinteä aine leikataan osiin, sen sidokset katkeavat, mikä kuluttaa energiaa. Jos leikkaus tehdään reversiibelisti, niin energian säilymisen lain mukaan leikkaamiseen kulutettu energia on yhtä suuri kuin kahden muodostuvan pinnan energia. Materiaalin yksikköpintaenergia olisi silloin puolet sen koheesioenergiasta. Käytännössä tämä toteutuu vain tyhjiöön muodostuneella pinnalla.


title: Pintaenergia

text: Nesteiden pintaenergia voidaan mitata venyttämällä nestekalvoa, mikä lisää pinnan pinta-alaa ja siten myös pintaenergiaa. Jotta nestemassan pinta-alaa voitaisiin lisätä määrällä formula_1, tarvitsee tehdä tietty määrä työtä formula_2 (formula_3 tarkoittaa nesteen pintaenergian tiheyttä). Tätä menetelmää ei kuitenkaan voida käyttää kiinteiden aineiden pintaenergian mittaamiseen, koska venytettäessä kiinteän aineen kalvoa elastinen energia indusoituu materiaalin sisäosiin samalla, kun pintaenergia kasvaa.


title: Pintaenergia

text: Yleensä kiinteiden aineiden pintaenergia mitataan korkeissa lämpötiloissa. Tällöin kiinteä aine viruu, jolloin sen pinta-ala muuttuu. Tästä huolimatta tilavuus pysyy lähes samana. Jos formula_3 on pintaenergian tiheys sylinterille, jonka säde on formula_5, pituus formula_6 ja yksiaksiaalinen jännitys formula_7 on vakio, niin tasapainossa Gibbsin energia voidaan laskea kaavalla:


title: Pintaenergia

text: Pintaenergian tiheys voidaan laskea jännityksen, säteen ja pituuden avulla kaavasta


title: Pintaenergia

text: Tämä menetelmä on pätevä vain, jos kiinteä aine on isotrooppinen eli pintaenergia on sama kaikille kristallografisille suunnille.


title: Pintaenergia

text:
Välifaasin läsnäolo vaikuttaa yleisesti kaikkiin systeemin termodynaamisiin parametreihin. Välifaaseja kuvataan yleensä kahden mallin avulla, jotka ovat Gibbsin ideaali välifaasi -malli ja Guggenheimin malli. Jotta välifaasisysteemin termodynamiikkaa voidaan kuvata Gibbsin mallin avulla, systeemi täytyy jakaa kolmeen osaan: kahteen toisiinsa sekoittumattomaan nesteeseen, joiden tilavuudet
ovat formula_10 ja formula_11 sekä nesteet toisistaan erottavaan äärettömän ohueen rajakerrokseen, jota kutsutaan Gibbsin jakavaksi tasoksi (formula_12 ).


title: Pintaenergia

text: Systeemin kokonaistilavuus on siis:


title: Pintaenergia

text: Kaikki systeemin ekstensiivisuureet voidaan kirjoittaa kolmen komponentin, bulkkifaasin formula_14, bulkkifaasin formula_15 ja välifaasin formula_12 summana. Ekstensiivisuureita ovat esimerkiksi sisäenergia (formula_17), molekyylien lukumäärä aineessa (formula_18) ja entropia (formula_19).


title: Pintaenergia

text: Kiinteällä aineella on korkea pintaenergia, jos se on muodostunut kovalenttisin sidoksin, ionisidoksin tai se on metalli. Kiteisillä aineilla, joissa molekyylien välillä on van der Waalsin voimia tai vetysidoksia, on matala pintaenergia. Kostutus tapahtuu parhaiten silloin, kun alustan pintaenergia on suuri ja kostuttavan aineen pintaenergia pieni. Esimerkiksi maalin kostuttavuutta voidaan parantaa lisäämällä siihen erilaisia lisäaineita, jotka alentavat sen pintaenergiaa. Kostutettavan pinnan kostumista voidaan parantaa esimerkiksi puhdistamalla pintaa.


title: Pintaenergia

text: Leviämisparametri:


title: Pintaenergia

text: Esimerkiksi maalin, musteen tai väriaineen leviäminen kiinteälle pinnalle riippuu nesteen kyvystä kostuttaa kiinteä alusta. Jos kiinteän alustan pintaenergia muuttuu, kun siihen tiputetaan nestepisara, sanotaan että neste kostuttaa alustan. Nestepisaran leviäminen voidaan määritellä seuraavasti:


title: Pintaenergia

text: missä formula_19 on leviämisparametri, formula_25 on kiinteän pinnan pintaenergia, formula_26 on nesteen pintaenergia ja formula_27 on kiinteän pinnan ja nesteen rajapinnan interfasiaalinen energia.


title: Pintaenergia

text: Kontaktikulma:


title: Pintaenergia

text: Kontaktikulman (formula_28) avulla voidaan tutkia sulan kykyä kostuttaa alustansa. Kontaktikulma on kiinteän aineen ja kaasufaasin välisen rajapinnan ja nesteen ja kiinteän aineen rajapinnan välinen kulma. Kostutus on joko osittaista, jolloin neste jää pisaraksi kiinteän aineen pinnalle, tai täydellistä, jolloin neste leviää täysin kiinteän aineen pinnalle.


title: Pintaenergia

text: Youngin yhtälö ilmaisee kontaktikulman ja interfasiaalisen energian välisen yhteyden:


title: Pintaenergia

text: missä formula_34 on substraatin ja kaasufaasin välinen interfasiaalinen energia, formula_35 on substraatin ja nesteen välinen interfasiaalinen energia ja on formula_36 neste- ja kaasufaasin välinen interfasiaalinen energia ja formula_37 on kontaktikulma.


title: Pintaenergia

text: Goniometri on laite, jonka avulla voidaan analysoida pisaran geometriaa ja määrittää näin tutkittavan nesteen kontaktikulma ja pintajännitys. Pintaenergia voidaan laskea mitatun pintajännityksen ja nesteen ja pinnan välisen kontaktikulman avulla.


title: Pintaenergia

text: Pintajännityksen laskemiseksi kaasufaasin ja kiinteän pinnan välinen jännitys mitataan käyttäen referenssinesteitä (esim. vesi tai glyseroli). Analysoitava neste siirretään ruiskulla laitteessa olevalle tarkastelupinnalle ja pisarasta otetaan yksittäinen kuva tai useita kuvia, joista tehdään elokuva. Filmin data digitalisoidaan harmaaskaalakuviksi, joita analysoimalla voidaan määrittää esimerkiksi nesteen ja pinnan välinen kontaktikulma ja nesteen pintajännitys.


title: Pintaenergia

text: Pintajännitys määritetään sovittamalla Young-Laplace -yhtälö pisaran muotoon. Kontaktikulma mitataan laskemalla kulmakerroin pisaran tangentille suhteessa kiinteään tasoon. Mittauksissa oletetaan, että pisara on symmetrinen pisaran keskellä olevan pystysuoran akselin ympärillä eli oletetaan, että pisaran tarkastelusuunnalla ei ole väliä. Menetelmässä oletetaan myös, että viskositeetti tai inertia ei vaikuta pisaran muotoon vaan ainoastaan faasien välien jännitys ja painovoima muovaavat pisaraa.


title: Pintaenergia

text:
Goniometri kalibroidaan tekemällä optinen suurennos. Kalibrointi voidaan tehdä korkealla tarkkuudella ja se on helppo jäljittää kansainvälisiin standardeihin. Laitteessa olevien kiinteiden pintojen ei tarvitse olla erityisen puhtaita, koska niiden kostuvuus ei sinänsä vaikuta mittaustulokseen. Tämä on merkittävä etu esimerkiksi Wihelmyn levy-menetelmään nähden, jossa pinnan täytyy olla hyvin puhdas.
Kontaktikulmaa voidaan mitata myös Wilhelmyn levy-menetelmällä. Menetelmässä tutkittavan nesteen rajapintaa kohtisuoraan suunnattu levy upotetaan nesteeseen. Tämän jälkeen nesteastiaa liikutetaan alaspäin, jolloin levy nousee nesteestä, ja nesteen levyyn kohdistama voima mitataan tensiometrillä. Mitatun voiman avulla voidaan laskea kontaktikulma seuraavalla yhtälöllä


Pintaenergia


title: Pintaenergia

text:
jossa F on tensiometrillä mitattu kokonaisvoima, formula_39 on nosteen aiheuttama voima, joka syntyy, kun levy upotetaan nesteeseen, formula_40 on levyn pituus ja formula_12 on nesteen pintajännitys.
Wilhelmyn levy-menetelmällä saadaan melko objektiivisia mittaustuloksia, joiden perusteella voidaan laskea tarkkoja keskiarvoja. Mittauksissa käytetyllä levyllä täytyy olla yhtenäinen poikkileikkaus ja levyn pituus täytyy mitata tarkasti. Menetelmä toimii vain, jos levyn molemmat puolet ovat identtiset.


title: Pintaenergia

text: Nesteet pyrkivät luontaisesti tilaan, missä pintajännitys ja pintaenergia ovat mahdollisimman pieniä. Tämän vuoksi ne muodostavat kaarevia pintoja, kuplia ja pisaroita, jotta pinta-ala olisi mahdollisimman pieni. Gibbsin vapaa energia on tällöin mahdollisimman pieni. Kelvinin yhtälön avulla kuvataan höyrynpaineen muutosta


title: Pintaenergia

text:
missä formula_43 on kaarevan pinnan höyrynpaine, formula_44 on tasaisen pinnan höyrynpaine, formula_45 on pintajännitys, formula_46 on nesteen moolinen tilavuus, formula_47 on yleinen kaasuvakio, formula_48 on lämpötila (K) ja formula_49 ja formula_50 ovat pinnan kaarevuus.
Yhtälöä voidaan yksinkertaistaa, kun tarkastellaan nestepisaraa tai kuplaa. Voidaan olettaa, että kuplan ulkopuolinen rajapinta on samanmuotoinen sekä ulkoa että sisältä tarkasteltuna eli formula_49 = formula_52, jolloin yhtälö voidaan kirjoittaa muotoon


title: Cosmo Jones Beat Machine

text: Cosmo Jones Beat Machine on suomalainen rock/blues-yhtye. Se perustettiin Varpaisjärvellä vuonna 1998. Yhtyeen tunnuskuvaksi ovat muodostuneet kitarariffit, eteenpäin puskeva rytmi sekä laulaja Pekka Pirttikankaan kurkkusoundi. Yhtye on saavuttanut pienen kulttimaineen esiintyen ympäri Suomea ja Keski-Eurooppaa.


title: Gene Kurkijärvi

text: Gene Kurkijärvi (s. 10. kesäkuuta 1967) on suomalainen arkkitehti, kuvittaja ja sarjakuvantekijä.


title: Gene Kurkijärvi

text: Kurkijärvi valmistui arkkitehdiksi 1993. Vuonna 2009 julkaistussa sarjakuva-albumissaan hän on tehnyt Kullervosta kyberpunk-henkisen tarinan, jossa kalevalamitta on muuttunut Helsingin puhekieleksi ja ympäristö on kaupunkilainen.


title: Koirala

text: Koirala voi tarkoittaa seuraavia:


title: Suvilahti (Helsinki)

text: Suvilahti () on Helsingin Sörnäisissä Kalasataman alueella oleva entinen energiatuotantoalue, josta on 2000-luvulla kehittymässä kulttuurikeskus. Suvilahden alue on valtakunnallisesti merkittävä rakennettu kulttuuriympäristö, jonka tiilisellä suojarakennuksella varustetulla kaasukellolla on Helsingin kaupunginmuseon mukaan merkittävä kaupunkikuvallinen asema.


title: Suvilahti (Helsinki)

text: Vuoden 2008 alusta lähtien suurinta osaa alueen rakennuksista on hallinnoinut Helsingin kaupungin omistama Kiinteistö Oy Kaapelitalo, lukuun ottamatta kaasukelloja, jotka ovat kaupungin hallinnassa. Kaasukellot kunnostetaan ja niihin toteutetaan kulttuuritilat vuosina 2018–2020.


title: Suvilahti (Helsinki)

text: Alueella on jäljellä kaksi kaasukelloa ja yhdeksän muuta sähkön- ja kaasuntuotantoon liittyvää tai siihen käytettyä rakennusta.


title: Suvilahti (Helsinki)

text: Suvilahteen rakennettiin Helsingin ensimmäinen voimalaitos, höyryturbiinivoimalaitos, joka valmistui 1909. Seuraavana vuonna valmistui kaasuntuotantolaitos. Tehdasrakennukset suunnittelivat arkkitehti Selim A. Lindqvist ja betonirakennesuunnittelun uranuurtaja insinööri Jalmar Castrén. Rakennuksissa on käytetty ensimmäistä kertaa Suomessa kantavana rakenteena teräsbetonia, 1900-luvun alkupuolella puhuttiin vielä rautabetonista. Rakennusten julkisivut ovat pääosin rapattua tiiltä.


title: Suvilahti (Helsinki)

text: Suvilahden höyryvoimalaitos tuotti pelkkää sähköä. Sen toiminta lopetettiin 1976, eli samana vuonna kuin Hanasaari B voimalaitos saatiin tuotantokuntoon. Hanasaari B tuottaa sähkön lisäksi kaukolämpöä. Kaupunkikaasua valmistettiin loppuaikoina paikalle kuljetetusta nestekaasusta, kaasun valmistus Suvilahdessa loppui 1994, kun käyttöön otettiin maakaasu. Suvilahden kaasukelloista vanhin eli tiilisellä suojarakennuksella varustettu kaasukello on valmistunut 1910 ja viereinen suurempi, ilman suojarakennusta oleva kaasukello, vuonna 1929. Ne poistettiin käytöstä 1990-luvulla. Tiilisen suojarakennuksen halkaisija on noin 40 metriä, teräskellon noin 50 metriä ja sen tukikehikon ylimmät rakenteet ovat noin 40 metrin korkeudella maanpinnasta. Kaasusäiliö alkaa jonkin verran maanpinnan alapuolelta. Tiilikuorisen kaasukellon kaasutilavuus on noin 30 000 kuutiota ja isomman kaasukellon noin 50 000 kuutiota.


title: Suvilahti (Helsinki)

text: Kaasukelloa käytettiin kaasuvarastona. Siinä on pohjalla teräksinen vedellä täytetty allas. Altaassa on kolmesta sisäkkäisestä kaasutiiviisti toisiinsa liitetystä sylinteristä muodostuva teleskooppisesti nouseva laitteisto, sisimmässä sylinterissä on katto. Kun kaasua virtasi kaasukelloon enemmän kuin sitä poistui kulutukseen, teleskooppiset säiliöt nousivat kaasun tilavuuden kasvaessa. Kun kaasua kulutettiin enemmän kuin tuotettiin, teleskooppisäiliöt laskivat. Sisimmän sylinterin paino sai aikaan kaasuverkostossa olevan paineen. Kaasu virtasi kelloon ja kellosta putkia pitkin, kellon pohjan kautta. Kun Helsingin kaasuverkostossa siirryttiin jakelemaan maakaasua, tarve kaasun varastointiin lakkasi.


title: Suvilahti (Helsinki)

text: Suvilahden kaasukellot ovat Turun kaasukellon lisäksi ainoat Suomessa säilyneet kaasukellot. Helsingissä sijaitsi kaasukello myös Eteläisen Rautatiekadun ja Runeberginkadun kulmauksessa, vuonna 1907 rakennettu kaasukello purettiin 1960-luvulla. Viipuriin rakennetut kaasukellot on kaikki purettu, viimeksi rakennettu kaasukello valmistui 1930 ja se purettiin neuvostoaikana, maakaasu teki sen tarpeettomaksi.


title: Suvilahti (Helsinki)

text: Suvilahden alueen vieressä on Helsingin Energian Hanasaaren B-voimalaitos, sen vieressä ollut Hanasaaren A-voimalaitos purettiin vuonna 2008. Lisäksi alueella sijaitsee 2000-luvulla rakennettu varavoimalaitos.


title: Suvilahti (Helsinki)

text: Suvilahden alue rakennuksineen siirtyi Kiinteistö Oy Kaapelitalon hallintoon vuoden 2008 alusta ja omistukseen vuonna 2010.


title: Suvilahti (Helsinki)

text: Suvilahti on toimintakonseptiltaan Kaapelitehdasta vastaava kulttuurikeskus. Alueen tiloja vuokrataan kulttuurialan toimijoille sekä sitä tukevalle elinkeinotoiminnalle.


title: Suvilahti (Helsinki)

text: Alueella on vuokralla valokuvausstudioita, kuvataiteilijoita, kirjailijoita ja yrityksiä. Alueen toimijoita on muun muassa kulttuurikeskus Oranssi, Studio Magito, joka on muuttanut alueelle keväällä 2006 ja Viro-keskus Eesti Maja joka avautui Voimalaitos-rakennuksessa syksyllä 2010. Cirko - Uuden sirkuksen keskus aloitti toimintansa Kojehuone-rakennuksessa sen peruskorjauksen valmistuttua keväällä 2011. Näkyvimpiä ja suurimpia tapahtumia ovat kesäkuukausina alueella järjestettävät konsertit ja festivaalit. Vuosittaisia tapahtumia ovat muun muassa Flow Festival ja Tuska, joka järjestettiin ensimmäistä kertaa Suvilahdessa vuonna 2011.


title: Suvilahti (Helsinki)

text: Helsingin kaupunki kunnostaa kaksi kaasukelloa kulttuurikäyttöön. Molempia kaasukelloja kunnostetaan samanaikaisesti, ja niiden puhdistus- ja kunnostustyöt alkoivat syksyllä 2016. Tiilikuorisen kaasukellon teleskooppirakennetta alettiin purkaa syksyllä 2016, ja isomman kaasukellon vastaava on purettu jo aiemmin. Kaasukellon tiilisen suojarakennuksen peruskorjaus maksaa 18,2 miljoonaa euroa. Uusien tilojen käyttötarkoitus on vielä avoin. Niitä on kaavailtu mm. kaupungin nuorisotoimen ja elävän musiikin yhdistyksen Elmun käyttöön.


title: Herbert Weissberg

text: Herbert Weissberg (s. 1939) on itävaltalainen huilisti. Hän opiskeli Wienissä pianon- ja huilunsoittoa sekä orkesterinjohtoa. Hän oli vuosina 1971–2005 Wienin sinfoniaorkesterin ensihuilistina, ja solistina hän on levyttänyt muun muassa Mozartin kaksi huilukonserttoa Naxokselle.


title: Oikeusperiaate

text: Oikeusperiaate on oikeuteen sisältyvä keskeinen arvo tai tavoite. Oikeusperiaatteet ovat oikeuskirjallisuudessa tai muussa oikeuslähteessä yleisesti tunnustettuja periaatteita, joista ei välttämättä ole varsinaista lainsäädäntöä, mutta joiden rikkominen voi aiheuttaa oikeudellisia seuraamuksia.


title: Oikeusperiaate

text: Oikeusperiaatteet eroavat olennaisesti oikeussäännöksistä, joihin liittyy tunnusmerkistö ja oikeusvaikutus, joita sääntöä sovellettaessa verrataan tosiasioihin. Oikeusperiaatteeseenkin sisältyy tunnusmerkistö, mutta periaate on usein hyvin väljä ja yleinen. Toisaalta oikeusperiaatteen soveltaminen ei vaadi ehdottomasti sisältönsä mukaista ratkaisua. Oikeusperiaate paremminkin antaa ratkaisulle suunnan, eikä niinkään määrää yksityiskohtaisesti ratkaisun sisällöstä.


title: Oikeusperiaate

text: Länsimaiseen oikeuteen yleisesti liittyy yhdenvertaisuuden oikeusperiaate, jonka mukaan samankaltaiset oikeustapaukset on ratkaistava samalla tavoin. Toisaalta joillakin oikeudenaloilla, esimerkiksi varallisuusoikeudessa, kohtuusperiaate ilmentää yleistä suhteellisuusperiaatetta; yhden oikeuden toteuttaminen ei saa liiaksi loukata tai rajoittaa toista oikeutta. Ympäristöoikeuteen liittyy varovaisuus- ja aiheuttamisperiaate, varallisuusoikeuteen sopimusvapaus ja heikomman suojeleminen, rikosoikeuteen laillisuusperiaate sekä prosessioikeuteen tasavertaisen kuulemisen periaate.


title: Joldaš

text: Joldaš (kymykiksi Ёлдаш, ”Toveri”) on Mahatškalassa Dagestanin tasavallassa ilmestyvä kumykinkielinen sanomalehti.


title: Joldaš

text: Lehti on perustettu huhtikuussa 1917. Aluksi se ilmestyi nimillä "Zaman" (”Aika”), "Musavat" (”Tasa-arvo”), "Išči xalk" (”Työkansa”), ”Al bairaq” (”Punalippu”), "Dağystan fuqarasy" (”Dagestanin köyhälistö”). Vuonna 1922 nimeksi tuli Joldaš ja 1930-luvulla "Lenin jolu" (”Leninin tie”). Vuonna 1973 lehti ilmestyi kolmesti viikossa 18 000 kappaleen painoksena.


title: Joldaš

text: Nykyään lehti ilmestyy kerran viikossa 5 000 kappaleen painoksena. Julkaisijoina toimivat Dagestanin kansankokous ja hallitus. Päätoimittaja on Kamil Alijev.


title: Vankkakoruahven

text: Vankkakoruahven ("Pseudanthias hypselosoma") on koralliriuttojen parvikala, jota pidetään myös riutta-akvaarioissa. Sitä pidetään yhtenä kymmenestä parhaiten akvaarioon sopivasta Anthiinae-alaheimon meriahvenesta.


title: Vankkakoruahven

text: Vankkakoruahven kasvaa enimmillään 20 cm pitkäksi. Se on yleisväriltään oranssinsävyinen, vatsapuoleltaan valkoinen. Pyrstö on tulipunainen. Silmän alta lähtee ohut valkoinen juova. Tärkein tuntomerkki, jolla sen erottaa muista koruahvenissta, on selkäevän tummanpunainen läikkä. Naaraan pyrstö on voimakkaasti haaraantunut, ja sen kummankin osan kärjessä on punainen täplä.


title: Vankkakoruahven

text: Vankkakoruahvenia tavataan Indopasifisella merialueella. Se elää yleensä ryhminä riutoilla suojaisissa laguuneissa tai lahdissa.


title: Vankkakoruahven

text:
Vankkakoruahvenet elävät haaremiparvissa, joissa on paljon enemmän naaraita kuin koiraita.
Akvaariossakaan niitä ei suositella pidettäväksi yksin. Ne syövät lihapitoista ruokaa kuten kidusjalkaisia ja muuta elävää ruokaa, ja niitä olisi hyvä ruokkia useita kertoja päivässä.


title: József Sike

text: József Sike (s. 1. toukokuuta 1968 Eger) on unkarilainen riistamaaliampuja ja maailmanmestari.


title: József Sike

text: Sike on saavuttanut MM-kilpailuista yhteensä neljä kultaista, kaksi hopeaista ja kuusi pronssista mitalia. Olympialaisissa hän on edustanut maataan Barcelonassa 1992, Atlantassa 1996 ja Sydneyssä 2000.


title: Bouchon

text:
Bouchon (ääntäminen: ) on ravintolatyyppi Lyonissa Ranskassa. Se tarjoilee perinteisiä lyonilaisia ruokalajeja, kuten makkaraa, hanhenmaksapateeta ja paistettua porsaanlihaa. Muihin ranskalaisen keittiön muotoihin verrattuna ruokalajit ovat melko rasvaisia, ja ne ovat lihapitoisia, erityispiirteenä sisäelimet. Seudulla on 20 virallisesti luokiteltua perinteistä bouchonia, mutta nimitystä käyttävät monet muutkin ravintolat.
Bouchoneissa tarjoiltava ruoka ei yleensä edusta "haute cuisinea", vaan paikoille on ominaista iloinen tunnelma ja omistajan läsnäolo.


title: Frendit (2. tuotantokausi)

text: Televisiosarjan Frendit 2. tuotantokausi esitettiin ensimmäisen kerran vuosina 1995–1996.


title: Outsourced

text: Outsourced (suom. "Ulkoistettu") on John Jeffcoatin ohjaama komediaelokuva vuodelta 2006. Se kertoo Todd Andersonista, puhelinmyyntikeskuksen päälliköstä, joka lähetetään Intiaan kouluttamaan paikallisia työskentelemään firmalleen. Elokuvan pääosissa nähdään Josh Hamilton ja Ayesha Dharker.


title: Outsourced

text: Elokuvan pohjalta on luotu myös televisiosarja, joka aloitti televisiossa 23. syyskuuta 2010.


title: Janice Weber

text: Janice Weber on yhdysvaltalainen pianisti ja kirjailija. Hän valmistui Eastman School of Musicista. Hän on levyttänyt muiden muassa Lisztin, Rahmaninovin, Messiaenin ja Ornsteinin teoksia. Hän on tulkinnut myös Paderewskia, jonka tuotanto tunnetaan nykyisin melko huonosti.


title: Janice Weber

text: Weberin ensimmäinen romaani oli "The Secret Life of Eva Hathaway" (1985).


title: Ayesha Dharker

text: Ayesha Dharker (s. 16. maaliskuuta 1978) on intialais-brittiläinen näyttelijä, joka tunnetaan erityisesti roolistaan intialaisessa elokuvassa "The Terrorist" (1999). Hän on esiintynyt myös Hollywood-elokuvissa, kuten "" ja "Rakkauden kaikki mausteet", sekä televisiosarjoissa ja Broadway-musikaalissa.


title: Kōga

text: Kōga on manga- ja animesarja Inuyashassa esiintyvä hahmo, joka on rakastunut Kagomeen. Inuyasha raivostuu aina kun Kōga lähestyy Kagomea. Hän taistelee aina Kagomesta Inuyashan kanssa. Hän ja Inuyasha inhoavatkin toisiaan valtavasti, ja Kōgan haukkuu Inuyashaa koiranpennuksi. Inuyasha haukkuu Kōgaa sudensonnaksi. Joissain kirjoissa Inuyasha ja Kōga joutuvat kuitenkin yhdistämään voimansa Narakun luomien versojen tappamiseksi. Kōgan seurassa liikkuu kaksi yōkai-sutta ja kaksi tavallista sutta. He eivät koskaan meinaa pysyä Kōgan kannoilla, koska tämä on todella nopea, jopa nopeampi kuin Inuyasha. Mutta tämä johtuu luultavasti vain siitä että Kōgalla on molemmissa jaloissaan "Shikon no tama"n sirpaleet. Inuyasha on yrittänyt ottaa näitä kyseisiä sirpaleita Kōgan jaloista, mutta ei ole onnistunut. Myös Naraku on ennemmin tai myöhemmin sirpaleiden perässä. Ilmestyy ensimmäisen kerran 35:ssä jaksossa.


title: Helmi Lehosti

text: Helmi Matilda Lehosti (o.s. Pennanen; 6. kesäkuuta 1898 Viipuri – 9. heinäkuuta 1987 Helsinki) oli suomalainen näyttelijä.


title: Helmi Lehosti

text: Lehosti teki pitkän uran teattereissa. Ensimmäisessä elokuvaroolissaan vuoden 1953 komediassa "Pekka Puupää kesälaitumilla" hän oli jo 55-vuotias. Hän ehti kuitenkin näytellä vuosina 1953–1959 yli 20 elokuvassa, joista suuri osa oli Pekka Puupää -elokuvia. Lehosti esiintyi myös muun muassa elokuvissa "Niskavuoren Aarne" (1954) ja "Rakas varkaani" (1957).


title: Helmi Lehosti

text: Lehosti oli pitkään naimisissa teatterinjohtajan ja näyttelijän Vili Lehostin (ent. Vilho Lindström) kanssa. Lehosti teki viimeisen roolinsa vuonna 1959 elokuvassa "Kohtalo tekee siirron". Vili Lehosti kuoli vuonna 1979 ja Helmi Lehosti vuonna 1987.


title: Joanna Kozłowska

text: Joanna Kozłowska (s. 1959) on puolalainen sopraano. Oopperaroolien lisäksi hän on tulkinnut myös runsaasti lauluja. Kozłowska syntyi ja opiskeli Poznańissa.


title: Joanna Kozłowska

text: Hänen levytystensä joukossa on Henryk Góreckin Surullisten laulujen sinfonia, jossa orkesterina oli Varsovan filharmoninen ja kapellimestarina Kazimierz Kord. Kozłowskalla on ollut rooleja muiden muassa Verdin ja Puccinin oopperoissa.


title: MTV Nordic

text: MTV Nordic (Music Television) oli Suomessa, Ruotsissa, Norjassa ja Tanskassa ennen Pohjoismaiden omien paikallisten MTV-kanavien aloittamista näkynyt yhteispohjoismainen musiikki-tv-kanava. MTV Nordic oli olemassa vuosina 1998–2005. Kanavan ohjelmisto perustui huomattavasti enemmän musiikkiin kuin nykyisillä MTV-kanavilla. Kanavalla nähtiin juonnettuja musiikkiohjelmia, pitkiä musiikkivideoputkia, listaohjelmia, artistihaastatteluita sekä musiikki- ja viihdemaailman uutisia. Nykyisin MTV-kanavilla pääosassa olevia musiikkiin liittymättömiä amerikkalaisia reality- ja draamasarjoja nähtiin kanavalla vain sen loppuvuosina muutama tunti illassa. Syyskuussa 2005 MTV Finland korvasi MTV Nordic -kanavan Suomessa.


title: MTV Nordic

text: Kanavan juontajia olivat muun muassa Amelia Hoy (Up North, Euro Top 20), Kicki Berg (Morning Glory, MTV Accelerate, MTV Supermercado, Nordic Top 5), Neil Cole (MTV Select, Morning Glory, The Fridge), Lars Beckung (MTV Source, MTV NEW), Joanne Colan (MTV NEW), Tim Kash (MTV News), Charlotte Thorstvedt (Euro Top 20) ja Ulrika Eriksson (Hitlist UK).


title: Pauliaukusti Haapanen

text: Pauliaukusti Haapanen (s. 19. kesäkuuta 1946 Töysä) on akvarellisti, kuvataiteilija ja opettajaperheen nuorin poika.


title: Pauliaukusti Haapanen

text: Hänen alaansa ovat akvarellit, akryylimaalaukset ja lyijykynäpiirrokset. Haapasen teoksia oli ensi kerran esillä Raumalla vuonna 1966. Hän on aktiivinen yhdistysihminen ja toiminut Pohjalaisen Taiteilijaliiton puheenjohtajana ja Suomen Akvarellitaiteen yhdistyksen hallituksessa. Hän on ollut mukana sadoissa yksityis- ja ryhmänäyttelyissä.


title: Pauliaukusti Haapanen

text: Haapanen valmistui Rauman seminaarista 1970 teknisen työn opettajaksi ja on toiminut taiteilijauransa ohella vuodet 1977–2000 myös yläasteen ja lukion opettajana. Pyhäjärvellä asuvalla Pauliaukusti Haapasella on koti, galleria ja näyttely Patuvaarin akvarellipaja Art Aukustissa.


title: Tonteri (Kivennapa)

text: Tonteri oli Kivennavalla, luovutetussa Karjalassa sijainnut kylä. Siellä oli suomalaista tullirajan vartiotoimintaa jo autonomian ajalla. Nykyään Tonteri on autiona.


title: Tonteri (Kivennapa)

text: Suomen suuriruhtinaskunnan ja Venäjän välillä oli alkujaan seitsemän tullivartiota: Kuokkala, Rajajoki, Tonteri, Lipola, Raasuli, Sirkiänsaari ja Tappari. Vuonna 1917 muodostettiin lisäksi Tulokkaan vartio. Vartiot olivat maantievartioita kohdissa, joissa tie ylitti rajan.


title: Tonteri (Kivennapa)

text: Koska Tonteri ei ollut varsinainen rajanylityspaikka, sinne ei rakennettu tullilaitoksen vartiotaloa tullaamista varten vaan ainoastaan rajavartioston vartiotupa.


title: Tonteri (Kivennapa)

text: Sisällissodan jälkeisessä tilanteessa levottomalla rajalla kohtasivat sotilaallisen läsnäolon ja rajavartioinnin intressit. Syyskuussa 1918 ylipäällikkö määräsi muodostettavaksi Terijoen rajavartiopataljoonan, joka siirtyi Karjalankannaksen vartioksi 18. lokakuuta majuri Oskar Stenbergin komennossa.


title: Tonteri (Kivennapa)

text: Kannaksen rajavartiointi järjestettiin uudelleen vuoden 1920 alussa. Käskyllä 17. tammikuuta 1920 vartiotehtävän sai uusi erikoisyksikkö, Käkisalmen läänin rykmentti. Kivennavalla oli tuolloin maantievartiopaikka. Tonteriin oli sijoitettuna osia em. rykmentin II pataljoonasta.


title: Tonteri (Kivennapa)

text:
Tonterissa oli postipysäkki (numero 1617) 1. maaliskuuta 1910 lähtien vuoteen 1940 asti.
Vuodesta 1937 lähtien viipurilainen Kannaksen Matka-auto Oy liikennöi reittiä Viipuri - Kivennapa - Tonteri REO Safety Bus -seka-autolla.


title: Tonteri (Kivennapa)

text: Tonteriin saapui 1880-luvulla lestadiolainen herätys Pietarista käsin. Tonterin ohella sitä esiintyi Kivennavalla kirkonkylässä sekä Raivolassa.


title: Tonteri (Kivennapa)

text: Jatkosodan etenemisvaiheessa JR 7 ylitti rajan Tonterissa 31. elokuuta 1941. Asemasotavaiheessa Tonteri muodosti 2. divisioonan lohkojaossa oikeanpuolimmaisen lohkon helmikuusta 1943 lähtien. Muut lohkot olivat Riihiö ja Ohta.


title: Tonteri (Kivennapa)

text: Suurhyökkäyksen alettua 2. divisioonan puolustama linja kulki Tonterin läpi 10. kesäkuuta 1944 keskiyöllä. Taisteluosasto Ahola vetäytyi Tonterista 11. kesäkuuta 1944. Kylä vallattiin takaisin JR 7:n 2. komppanian vastaiskulla, mutta menetettiin samana iltana neuvostojoukkojen painostaessa Tonterista ja Vihtaniemestä Hartosiin johtavien teiden suunnissa.


title: Tonteri (Kivennapa)

text:
Monet Kivennavan kylistä tuhoutuivat sodissa ja jäivät tyhjilleen. Tonteri kuuluu näihin.
Siiranmäestä Tonteriin johtaa huonokuntoinen tie.


title: Suvilahti

text: Suvilahti voi tarkoittaa seuraavia:


title: Suljettu kaupunki

text: Suljettu kaupunki (, ”suljettu hallinnollis-alueellinen muodostuma”) on entisen Neuvostoliiton alueen valtioiden kaupunki tai muu taajama, johon pääsy ja jossa oleskelu on tai oli ulkomaalaisilta estetty ja oman maan kansalaisten osalta tarkoin kontrolloitu, erityisluvan varainen. Useimmat suljetut kaupungit olivat tai ovat sotilastukikohtia tai varusteluteollisuuskeskuksia. Neuvostoliiton aikana osa suljetuista kaupungeista oli myös salaisia kaupunkeja siinäkin mielessä, ettei niitä merkitty yleisesti saataviin karttoihin. Salainen kaupunki tunnettiin yleensä sen läheisyydessä sijaitsevan suuremman kaupungin postialueosoitteeksi verhotulla peitenimellä. Esimerkiksi Saroviin viitattiin nimellä Arzamas-16 lähiseudulla sijaitsevan Arzamasin kaupungin mukaan.


title: Suljettu kaupunki

text: Neuvostoliiton hajoamisen jälkeen useimmat suurimmista ulkomaisilta suljetuista kaupungeista avattiin; näitä olivat mm. Kaliningrad, Nižni Novgorod (Gorki), Samara (Kuibyšev), Tšeljabinsk, Vladivostok sekä Sevastopol Ukrainassa.


title: Suljettu kaupunki

text:
Nykyään Venäjällä on noin 40 suljettua kaupunkia, joiden asema perustuu vuoden 2001 asetukseen nro 508 tai sen päivityksiin. Ne jakautuvat kahteen pääkategoriaan:
Seuraavilla kaupungeilla ei enää vuoden 1991 jälkeen ole suljetun kaupungin statusta, mutta ne suljettiin uudelleen ulkomaalaisilta vuonna 2001:


title: Suljettu kaupunki

text: Länsi-Euroopassa ja Yhdysvalloissa teknologian ja sen tekijöiden salaus ja suojaus toteutetaan tutkimuskeskusten turvajärjestelyillä ja ihmisten turvaselvityksillä. Yhdysvaltain ydinaseita suunnittelevan Los Alamos kansallisen laboratorion kotipaikka Los Alamosin kaupunki oli suljettu kaupunki vuodet 1943–1962.


title: Sotilaan tytär

text: Sotilaan tytär () on yhdysvaltalainen draamaelokuva vuodelta 2005, jonka pääosaa esittää Danny Glover.


title: Sotilaan tytär

text: Jake on Vietnamin sodan veteraani,joka elää erakoituneena metsän keskellä. Eräänä päivänä hänen entinen alaisensa Henry tulee vieraisille tyttärensä kanssa. Jaken elämässä kääntyy uusi lehti, kun Henry kertoo sairastuneensa keuhkosyöpään ja jättää tyttärensä Jaken hoidettavaksi.


title: Tulivilkuttaja

text: Tulivilkuttaja ("Paracheilinus octotaenia") on koralliriuttojen pienikokoinen huulikala.


title: Tulivilkuttaja

text: Tulivilkuttaja kasvaa enintään 9 cm pitkäksi. Sen vartalossa on ruskeanoranssilla pohjalla kahdeksan ohutta sinistä vaakaraitaa. Evät ovat leveät, ja niissä on neonsininen reuna. Kutuajan lähestyessä koiraan värit kirkastuvat, evät levenevät ja muuttuvat kirkkaanpunaisiksi.


title: Tulivilkuttaja

text: Tulivilkuttaja elää luonnossa Punaisellamerellä ja Intian valtameren länsiosassa. Se pysyttelee koralliriutan merenpuoleisilla rinteillä 25 metrin syvyyteen asti.


title: Tulivilkuttaja

text:
Tulivilkuttaja on aktiivinen, melko aggressiivinen kala. Kutuvalmis koiras tekee nopeita syöksyjä pitkin riutan pintaa ja vilkuttelee upeita soidinvärejään.
Kala saattaa hypätä ulos akvaariosta, joten kansi tai hyppysuoja on tarpeen. Akvaariossa suositellaan pidettäväksi vain yhtä koirasta, tai jos allas on iso, yhden koiraan seurassa useampia naaraita. Koiras voi ärhennellä myös lähilajien koiraille, sillä tämä on sukunsa suurin ja aggressiivisin laji. Ne tarvitsevat sekä vapaata uimatilaa että koloja piiloutumiseen.


title: Tulivilkuttaja

text: Tulivilkuttaja syö luonnossa planktonia, akvaariossa monipuolista lihapitoista ruokaa kuten pakastettuja massiäyriäisiä. Suositellaan, että sitä ruokitaan kolme kertaa päivässä.


title: Juho Timonen

text: Juho Antti Timonen () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana. Hän osallistui myös niin sanottuihin heimosotiin Petsamon retkellä vuonna 1920.


title: Juho Timonen

text: Hänen äitinsä oli Elsa Maria Timonen. Hänet vihittiin avioliittoon vuonna vasta 1920 Hilma Sylvia Haikan kanssa.


title: Juho Timonen

text: Timonen suoritti yksityisesti viidennen luokan Hämeenlinnan suomalaisessa yhteiskoulussa vuonna 1925 ja seitsemänen luokan Helsingin suomalaisessa lyseossa vuonna 1927. Hän kävi Reserviupseerikoulun vuosina 1925 – 1926 ja Kadettikoulun erikoiskurssin vuosina 1927 – 1928 sekä suoritti Sotilashallinnollisen koulun Iensimmäisen jakson vuosina 1931 – 1932 ja toisen jakson vuosina 1935 – 1936.


title: Juho Timonen

text: Timonen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 5. lokakuuta 1915, josta hänet siirrettiin vähän myöhemmin aluksi 3:nteen ja 1. huhtikuuta 1917 alkaen 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Juho Timonen

text: Timonen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 8. jääkäripataljoonan 3. komppaniaan, josta hänet siirrettiin 5. maaliskuuta 1918 niin ikään joukkueenjohtajaksi 4. jääkärirykmentin 9. jääkäripataljoonan 2. komppaniaan. Hän otti osaa sisällissodan taisteluihin Viipurissa.


title: Juho Timonen

text:
Timonen palveli sisällissodan jälkeen koulutusaliupseerina 4. Jääkärirykmentistä muodostetussa Jääkäripataljoona 4:ssä, josta muodostettiin myöhemmin aluksi Pohjolan jääkäripataljoona ja myöhemmin Kajaanin sissipataljoona. Kajaanin sissipataljoonasta Timonen siirtyi 1. lokakuuta 1920 Kainuun rajavartiostoon, josta hän palasi 1. toukokuuta 1921 takaisin Kajaanin sissipataljoonaan. Hänet määrättiin 16. syyskuuta 1926 alkaen nuoremmaksi upseeriksi Porin rykmenttiin, josta hänet siirrettiin 31. tammikuuta 1929 nuoremmaksi upseeriksi Uudenmaan rykmentin 3. komppaniaan ja 1. huhtikuuta 1930 alkaen 1. konekiväärikomppaniaan. Timonen komennettiin Uudenmaan rykmentistä 15. helmikuuta 1932 ja lopulta siirrettiin 18. helmikuuta 1935 alkaen Kokkolan sotilaspiirin talouspäälliköksi.
Timonen osallistui talvisotaan Jalkaväkirykmentti 24:n huoltopäällikkönä ja osallistui taisteluihin Kiviniemellä, Sakkojassa ja Vuosalmella. Välirauhan aikana hän toimi Kokkolan sotilaspiirin huoltopäällikkönä.


title: Juho Timonen

text: Jatkosodan puhjettua hän jatkoi aluksi samassa tehtävässä kuin välirauhan aikana, mutta komennettiin myöhemmin 7. Divisioonan esikuntaan intendentiksi, missä tehtävässä oli vuoteen 1943 saakka ja osallistui sotatoimiin Syvärillä. Divisioonan esikuntatehtävistä hänet siirrettiin Kokkolan sotilaspiirin huoltopäälliköksi, missä tehtävässä hän toimi sodan loppuun saakka. Timonen toimi sotien jälkeen edelleen Kokkolan sotilaspiirin huoltopäällikkönä, kunnes erosi vuonna 1949 vakinaisesta palveluksesta. Hän oli sotien jälkeen pidätettynä asekätkentäjutun yhteydessä. Hänet haudattiin Länsi-Teiskoon.


title: Delta Cygni

text: Delta Cygni(δ Cyg / δ Cygni), Rukh, Urakhga tai Al Fawaris, on Joutsenen tähdistön tähti, jonka näennäinen kirkkaus on 3.15. Tähti on napatähtenä nelisensataa vuotta noin vuonna 11250, koska Maan akseli kiertyy prekessioliikkeen mukana.


title: Rubiinihuulikala

text: Rubiinihuulikala ("Cirrhilabrus rubriventralis") on pienikokoinen, värikäs huulikala.


title: Rubiinihuulikala

text:
Rubiinihuulikala kasvaa noin 7,5 cm pitkäksi. Sen vatsa on valkoinen, kylki tiilenpunainen, evät punaiset, sinireunaiset. Koiraan vatsaevät ovat erityisen pitkät.
Rubiinihuulikala elää luonnossa Punaisenmeren pohjoisosassa ja Intian Valtameren länsiosassa Omanin ja Sri Lankan ympäristössä. Sitä on tavattu 3-43 metrin syvyydessä.


title: Rubiinihuulikala

text: Rubiinihuulikala on päivisin aktiivinen, uiskentelee ympäriinsä ja saattaa hypätä ulos akvaariosta. Yöksi ne kaivautuvat pohjahiekkaan jopa seitsemän sentin syvyyteen. Siksi akvaariossa pitäisi olla mielellään paksusti hiekkaa ainakin jossakin kohti. Jos hiekkaa ei ole, suojaisa kivenkolo kelpaa yleensä. Kalat voivat kaivautua hiekkaan muutenkin stressaantuessaan, esimerkiksi muutettuaan juuri uuteen altaaseen. Kalat elävät luonnossa haaremeina, joissa on yksi koiras ja useita naaraita.


title: Rubiinihuulikala

text: Rubiinihuulikala syö luonnossa lähinnä eläinplanktonia. Akvaariossa sille annetaan lihapitoista pakasteruokaa kuten kidusjalkaisia ja massiäyriäisiä.


title: Charles Francis Jenkins

text: Charles Francis Jenkins (22. elokuuta 1867 Dayton, Ohio – 6. kesäkuuta 1934 Washington DC) oli yhdysvaltalainen keksijä.


title: Charles Francis Jenkins

text: Jenkins sai kaikkiaan yli 400 patenttia. Hänen keksintöjensä joukkoon kuuluivat muun muassa ensimmäinen käytännöllinen elokuvaprojektori ja etumoottorilla varustettu auto. Hän kehitti myös huomattavia parannuksia polttomoottoreihin.


title: Charles Francis Jenkins

text: Jenkins kehitti myös myös mekaanisia televisiojärjestelmiä. Hän järjesti Yhdysvaltojen ensimmäisen julkisen televisionäytöksen 13. heinäkuuta 1925, vain kolme kuukautta sen jälkeen kun John Logie Baird oli järjestänyt Englannissa vastaavanlaisen. Hänen Washingtonissa sijainnut W3XK-asemansa oli ensimmäinen Yhdysvalloissa toimiluvan saanut televisioasema. Säännölliset "radioelokuvien" lähetykset se aloitti 2. heinäkuuta 1928. Saman vuoden joulukuussa perustettiin Jenkins Television Corporation myymään Radiovisor-merkkisiä vastaanottimia yksityishenkilöille ja lähetyskalustoa muille kokeellisille asemille. Laitteet olivat kuitenkin kalliita lama-aikana, ohjelmatarjonta vähäistä, kuvanlaatu keskinkertainen ja elektroninen televisio oli odotettavissa lähitulevaisuudessa. Maaliskuussa 1932 yhtiön koko omaisuus myytiin De Forest Radiolle, joka puolestaan meni konkurssiin muutamaa kuukautta myöhemmin. De Forest Radion omistukset siirtyivät RCA:lle, joka lakkautti aseman toiminnan.


title: Himalajan panttilainaamon iltasoitto

text: Himalajan panttilainaamon iltasoitto on Martti "Huuhaa" Innasen kahden CD:n kokoelmajulkaisu, joka ilmestyi 8. huhtikuuta 2009. Se sisältää Martti "Huuhaa" Innasen levytyksiä ja kuunnelmia 1980-luvulta alkaen.


title: The Middle Kingdom

text: The Middle Kingdom on Cruachanin toinen studioalbumi, joka julkaistiin 1. kesäkuuta 2000.


title: Is This Love

text: Is This Love on brittiläisen hard rock -yhtye Whitesnaken kappale/single albumilta "1987" vuodelta 1987. Kappale on balladi eli tempoltaan hidas ja rauhallinen. Single menestyi hyvin erityisesti Yhdysvalloissa. ”Is This Love” on myös vakiinnuttanut paikkansa Whitesnaken keikkasetissä.


title: Is This Love

text: Single nousi Suomen virallisen listan sijalle 16.


title: Folk-Lore

text: Folk-Lore on folk metal -yhtye Cruachanin kolmas studioalbumi, joka julkaistiin 4. helmikuuta 2002.


title: Fool for Your Loving

text: Fool for Your Loving on brittiläisen hard-rockyhtye Whitesnaken single vuodelta 1980. Se julkaistiin albumilla "Ready an' Willing". Kappale on yksi yhtyeen suosituimpia ja se on vakiintunut Whitesnaken keikkasetissä. Kappale sisältää tunnetun riffin ja kertosäkeen. Siitä tehtiin uusintaversio vuonna 1989 albumilla "Slip of the Tongue".


title: Fool for Your Loving

text:
7"-versio
Kahden kappaleen 7"-versio


title: Baijerin radion sinfoniaorkesteri

text: Baijerin radion sinfoniaorkesteri on saksalaisen kielialueen arvostetuimpia klassisen musiikin orkestereita. Esimerkiksi Gramophone-lehti valitsi sen 2008 maailman kuudenneksi parhaaksi sinfoniaorkesteriksi. Se on yksi Münchenin kolmesta keskeisestä orkesterista.


title: WinAce

text: WinAce on Windows-käyttöjärjestelmässä toimiva tiedostojen pakkaus- ja purkuohjelma. Se käyttää omaa "ACE" pakkausmentelmää. Ohjelmaan on sisäänrakennettu tuki muille yleisimmille pakkaustyypeille kuten ZIP, RAR ja MS-CAB. DOS-käyttöjärjestelmää varten ohjelmasta on oma komentorivipohjainen versio. OS X:lle ja Linuxille on ohjelmasta myös Unace-niminen komentorivipohjainen freeware-versio, mikä pystyy purkamaan ja testaamaan WinAcella tehtyjä tiedostoja.


title: WinAce

text: WinAcen suosio oli huipussaan vuonna 2000, jonka jälkeen kilpailevat ohjelmat kuten WinRAR, 7-Zip ja myöhemmin Windowsin oma sisäänrakennettu pakkausohjelma nousi sen ohi.


title: WinAce

text: Versiosta 2.65 lähtien WinAcen asennusohjelma asensi myös WhenU-nimisen mainosohjelman. Se poistettiin version 2.69 asennuspaketista ja tilalle tuli sponsoroitu TrialPay-mainos.


title: Don’t Break My Heart Again

text: Don’t Break My Heart Again on brittiläisen hard rock -yhtye Whitesnaken kappale ja single. Solisti David Coverdalen kirjoittama laulu julkaistiin albumilla "Come an' Get It" vuonna 1981. Kappale kulkee mollissa ja sisältää Bernie Marsdenin kitarasoolon. Whitesnake julkaisi kappaleen liveversion DVD:llä Live...in the Still of the Night vuonna 2006.


title: Don’t Break My Heart Again

text: Singlen julkaisi Britanniassa Liberty Records ja Yhdysvalloissa Mirage-yhtiö. Kappale ylsi Britanniassa sijalle 17 ollen siellä yhtyeen viides listahitti. Samalle sijalle se pääsi Irlannissa.


title: Don’t Break My Heart Again

text:
A-puoli
B-puoli


title: Elviira Nieminen

text: Elviira Nieminen on suomalainen laulaja-lauluntekijä. Hänen tekemiä kappaleita ovat levyttäneet hänen itsensä lisäksi muun muassa Petra, Anne Mattila, Suvi Teräsniska ja Haloo Helsinki!.


title: Elviira Nieminen

text: Nieminen julkaisi ensimmäisen ja toistaiseksi ainoan sooloalbuminsa "Uudet vaatteet" 21. helmikuuta 2007. Albumilta julkaisiin singleinä kappaleet ”Uudet vaatteet”, ”Enkeli” ja ”Pelko”. Albumi sai kriitikoilta hyviä arvosteluja ja sitä luonnehdittiin mm. ”vaikuttavaksi”, ”monipuoliseksi”, ”virkistäväksi” ja ”omaleimaiseksi”, mutta albumi tai sen singlet eivät nousseet Suomen viralliselle listalle.


title: Elviira Nieminen

text: Vuonna 2012 Nieminen lähetti tuottaja Rauli Eskolinille tekemiään demoja, jotka Eskolin koki olevan tarkoitettu juuri Niemisen tulkitsemiksi. Projektista muotoutui duo, Elviira & Rake. Duon ensimmäinen single ”Aurinkotuulessa” julkaistiin 23. lokakuuta 2015. Kokonaisen albumin duo julkaisee vuoden 2016 aikana.


title: Clevelandin orkesteri

text: Clevelandin orkesteri on Clevelandissa Ohiossa kotiaan pitävä sinfoniaorkesteri. Vuonna 1918 perustettu orkesteri luetaan viiden erityisen arvostetun yhdysvaltalaisen orkesterin niin sanottuun "Big Five"-ryhmään kuuluvaksi. Se esiintyy yleensä Severance Hallissa. Clevelandilaisten ylikapellimestari (Music Director) on Franz Welser-Möst vuodesta 2002. Vuosina 2010-2012 orkesterin apulaiskapellimestarina toimi suomalainen Sasha Mäkilä.


title: Clevelandin orkesteri

text: Vuonna 2008 Gramophone-lehti arvioi Clevelandin orkesterin sinfoniaorkestereiden sarjassa maailman seitsemänneksi parhaaksi.


title: Kylmätekniikka

text: Kylmätekniikalla tavoitellaan ympäristöä kylmempiä lämpötiloja. Nämä saavutetaan erilaisilla kylmäkoneilla, joista yleisimmät ovat kompressori-tyyppisiä lämpöpumppuja.


title: Kylmätekniikka

text: Muinaisista ajoista alkaen elintarvikkeita on jäähdytetty lämmönjohtumisen avulla: sijoittamalla ne lumen tai jäämurskan keskelle. Jäätä säilöttiin kesäksi jääkellareihin.


title: Kylmätekniikka

text: Jääkaappien yleisin laitteisto on kompressori-tyyppinen lämpöpumppu, jossa jäähtyminen perustuu kylmäaineen haihtumiseen, joka sitoo lämpöä.


title: Kylmätekniikka

text: Kylmäaineina on käytetty aluksi luonnollisia aineita, kuten ammoniakkia ja hiilidioksidia. Niiden jälkeen siirryttiin käyttämään kloorattuja hiilivetyjä. Kun niiden vahingollisuus otsonikerrokselle havaittiin, kylmätekniikassa palattiin taas hiilidioksidin ja ammoniakin käyttöön.Kylmätekniikka on tärkeää ihmisen terveydelle elintavikkeiden säilyttämisen ja oleskelutilojen ilmastoinnin takia. Sillä on myös monia muita sovellusalueita.


title: Eat You Up

text: Eat You Up on eteläkorealaisen artistin BoA:n esittämä pop-kappale. Se julkaistiin 21. lokakuuta 2008, ja se on saatavana ainoastaan Internetin kautta digitaalisessa muodossa. Kappaleesta on tehty kaksi musiikkivideota ja se on noussut Billboardin Hot Dance Club Play -listalla sijalle kahdeksan.


title: Richard Yates

text: Richard Yates (3. helmikuuta 1926 Yonkers, New York, Yhdysvallat – 7. marraskuuta 1992) oli yhdysvaltalainen proosakirjailija. Hän kuvasi 1900-luvun puolivälin keskivertoamerikkalaisten elämää, ja usein hänen on sanottu liikkuvan kirjailijantyössään jossakin J. D. Salingerin ja John Cheeverin välillä.


title: Richard Yates

text: Yates oli peräisin tasapainottomasta perheestä. Hänen vanhempansa erosivat, kun hän oli kolmevuotias, ja suuren osan lapsuuttaan hän asui vaihtelevissa kaupungeissa ja asunnoissa. Yates kiinnostui toimittajanurasta ja kirjoittamisesta käydessään Avon Old Farms Schoolia Avonissa Connecticutissa. Muutettuaan pois Avonista Yates meni asepalvelukseen ja palveli Ranskassa ja Saksassa 1940-luvun lopulla ja 1950-luvun alussa. Palattuaan New Yorkiin hän työskenteli toimittajana, haamukirjailijana (hän kirjoitti jonkin aikaa puheita oikeusministeri Robert Kennedylle) ja kirjoitti julkisesti Remington Rand Corporationille. Hänen uransa kirjailijana alkoi vuonna 1961, kun hänen maineikas teoksensa "Revolutionary Road" ilmestyi. Hän opetti sen jälkeen kirjoittamista Columbian yliopistossa, New School for Social Research, Bostonin yliopistossa, (jonne on sijoitettu hänen arkistonsa), Iowan yliopiston kirjoittajatyöpajassa, Wichitan valtionyliopistossa ja Etelä-Kalifornian yliopiston ammattikirjoittajan master-tutkinnon koulutusohjelmassa.


title: Richard Yates

text: Kahdesti eronneella Yatesilla oli kolme tytärtä, Sharon, Monica ja Gina. Hän kuoli 1992 keuhkolaajentumaan ja pienen leikkauksen komplikaatioihin Birminghamissa Alabamassa.


title: Richard Yates

text: Yatesin tunnetuin ja toistaiseksi ainoa suomennettu teos on "Revolutionary Road", jonka pohjalta valmistui Sam Mendesin ohjaama, kriitikoiden kehuma ja moneen kertaan palkittu elokuva "Revolutionary Road". Vuonna 1962 hän kirjoitti käsikirjoituksen elokuvasovitukseen William Styronin teoksesta "Lie Down In Darkness".


title: Toroppala

text: Toroppala on Savonlinnaan kuuluva kylä entisen Kerimäen kunnan alueella. Kylään on matkaa Kerimäen kirkolta noin 4,5 kilometriä.


title: Toroppala

text: Toroppalassa sijaitsee Kerimäen kuuluisa tuulimylly. Kylässä sijaitsee myös entinen Toroppalan ala-aste, jossa oli noin 40 oppilasta. Entisellä koululla on luistelukenttä, joka on vapaassa käytössä kaikille. Entisen koulun omistaa Yömyssy niminen yritys.


title: Toroppala

text: Kari Hietalahti hyödynsi kylää sketsisarja "Putouksessa", Toroppala oli hänen sketsihahmonsa "Juri Kakan" kotikylä.


title: Morton E. Peck

text: Morton Eaton Peck (12. maaliskuuta 1871 Iowa – 1959) oli yhdysvaltalainen luonnontieteilijä.


title: Morton E. Peck

text: Peck toimi Willametten yliopiston biologian professorina 1908-1941. Varsinaisesti Peck oli kasvitieteilijä, joka tutki myös muuta luontoa, kuten lintuja. Peckin herbaariossa Willamettessa oli 32 000 näytettä 243:sta kasvilajista. Hän keräsi kasveja Oregonin jokaisesta piirikunnasta ja kirjoitti Oregonin florasta teoksen "A Manual of the Higher Plants of Oregon" (1941). Kokoelma siirrettiin Oregonin valtionyliopistoon 1976.


title: Morton E. Peck

text: Yhdessä Outram Bangsin kanssa Peck nimesi belizenkehrääjän ("Caprimulgus badius") 1908.


title: Verkkoneuvottelu

text: Verkkoneuvottelu on kahden tai useamman henkilön online-tapaaminen henkilökohtaisen tietokoneen ja internet-yhteyden välityksellä. Samanaikaisen ääni- ja videoyhteyden ohella voidaan hyödyntää yhteisiä muistiinpanoja, yhteistä piirtoalustaa ja jaettuja sovelluksia. Näitä voidaan käyttää presentaatioihin, opetukseen tai yhteisten dokumenttien työstämiseen. Yksinkertaisimmillaan verkkoneuvottelu tapahtuu tavallista internet-selainta, webbikameraa ja kuulokemikrofonia käyttäen.


title: Verkkoneuvottelu

text: Verkkoneuvottelu muistuttaa videoneuvottelua, ja ero liittyy lähinnä käyttötapoihin. Perinteisesti videoneuvottelussa on ryhmiä kokoontuneena videoneuvottelutiloihin etäyhteyksien päässä tai asiantuntija esiintyy muualla olevalle ryhmälle yhteyden kautta. Verkkoneuvottelu on lähtökohtaisesti henkilökohtaisen osallistumisen väline ja tapa, jossa jokainen osallistuu omalta tietokoneeltaan. Verkkoneuvottelua varten tarvitaan sen mahdollistava sovellus. Verkkoneuvottelussa voidaan esimerkiksi katsella esityksiä ja työstää yhteisiä tiedostoja. Viestimisen lisäksi on käyttäjillä mahdollisuus lähettää tiedostoja toisilleen. Osassa neuvotteluohjelmia on mahdollisuus ”jakaa” työpöytä ja tehdä yhdessä töitä.


title: Verkkoneuvottelu

text: Verkkoneuvottelun opetuksellinen käyttö kytkeytyy pitkään etä- ja monimuoto-opetuksen perinteeseen ja tarpeeseen välittää opetusta yli maantieteellisten etäisyyksien. Näin saadaan monipuolistettua oppilaitoksen opetustarjontaa usein taloudellisia resursseja säästäen. Aivan kuten videoneuvotteluopetuskin voi verkkoneuvotteluopetus olla opettajakeskeistä luento-opetusta tai ryhmätyöskentelyä, jossa kaikki voivat osallistua aktiivisesti, tai näiden kahden elementin yhdistelmä.Verkkoneuvotteluopetustilanne, esim. luento voidaan tallentaa ja tarjota opiskelijoille mahdollisuus seurata opetusta aikaan tai paikkaan sitoutumatta.


title: Verkkoneuvottelu

text:
Verkkoneuvottelun etuna pidetään sen helppokäyttöisyyttä. Verkkoneuvotteluun tarvitaan vain tietokone nettiyhteydellä sekä kuulokkeet ja mikrofoni. Lisäksi on hyvä olla käytössä web-kamera, jolloin neuvottelun osapuolet voivat nähdä toisensa. Web-kameran käyttäminen voi joissakin tilanteissa lisätä läsnäolon tunnetta, joten sen käyttämistä voitaneen suositella. Erillisiä suuria ohjelmistoasennuksia ei tarvita.
Verkkoneuvottelun haittapuolia ovat olleet lähinnä ongelmat äänen kanssa. Ammatillisessa koulutuksessa ei työpaikoilla aina ole riittävästi tietokoneita, jotta opiskelijoiden ohjaus onnistuu verkkoneuvottelun avulla.


title: Verkkoneuvottelu

text: Verkkoneuvottelu mahdollistaa reaaliaikaisen yhteyden ja keskustelun etäopetuksessa. Kuvan ja äänen kera tapahtuva keskustelu tai ohjaus voi lisätä oppijoiden yhteisöllisyyden tunnetta ja vähentää etäisyyden tuntua. Verkkoneuvottelun avulla opettaja voi näyttää ja osoittaa asioita - oppijan on helpompi ymmärtää näin annettuja ohjeita. Verkkoneuvottelu tuo ohjaajan lähelle opiskelijaa.


title: Verkkoneuvottelu

text: Verkkoneuvottelun voi myös tallentaa ja sen voi jakaa julkisesti tai vain tietylle joukolle. Etäopetuksessa opettaja voi tallentaa luennon tai ohjeistuksen ja tallentaa sen oppimisalustalle. Oppijat voivat käydä katsomassa sen silloin kuin siihen on tarvetta ja heille sopii.


title: Verkkoneuvottelu

text: Verkkoneuvottelua voi käyttää esimerkiksi työssäoppimisen ohjauksessa erityisesti kansainvälisessä opiskelijavaihdossa. Verkkoneuvottelu on myös kaikille opiskelijoille hyvä apu käytetyn oppimisalustan (esimerkiksi Moodlen tai Optiman) rinnalle keskustelufoorumiksi. Tällöin opiskelijoiden lisäksi sekä työssäoppimisen ohjaaja että työssäoppimista ohjaava opettaja voivat yhtä aikaa keskustella opiskelijoiden ohjaukseen liittyvistä asioista.


title: Verkkoneuvottelu

text: Verkkoneuvottelu mahdollistaa säästön matkakuluissa ja on ympäristöystävällinen. Verkkoneuvottelu mahdollistaa tehokkaan tiimikäytänteen ja kokouksen muistiinpanojen kirjoittamisen ja muokkaamisen yhdessä sekä kokouksen yhteydessä voi jakaa mitä tahansa tietokoneella auki olevaa dokumenttia tai ohjelmaa ja tallentaa dokumentit verkkoneuvottelusta osallistujien omille koneille.


title: Verkkoneuvottelu

text: Työssäoppimisen ohella myös esimerkiksi ulkomailla asuvat suomen kielen opiskelijat, avoimia yliopisto-opintoja suorittavat, harrastekursseille ja ammatilliseen täydennyskoulutukseen tai lukiolaisille suunnatuille kursseille osallistuvat voivat saada tarvitsemaansa ohjausta verkkoneuvottelun välityksellä.


title: Verkkoneuvottelu

text: Opiskelu ja sen ohjaus ovat vain osa verkkoneuvottelun käyttöalueista. Mikä tahansa yhteisö voi hankkia käyttöönsä verkkoneuvottelun mahdollistavan kokoushuoneen (esim. Acrobat Connect Pro) tai kuka tahansa henkilö voi luoda itselleen yksityisen kokoushuoneen (esim. Adobe ConnectNow) itsensä ja lähipiirinsä käyttöön.


title: Verkkoneuvottelu

text: Verkkoneuvotteluohjelmistoja on useita ja niiden ominaisuudet ja niille ominaiset käyttötavat hieman vaihtelevat. Esimerkkejä:


title: George Burritt Sennett

text: George Burritt Sennett (28. heinäkuuta 1840 Sinclairville New York – 18. maaliskuuta 1900 Youngstown Ohio) oli yhdysvaltalainen liikemies ja lintutieteilijä.


title: George Burritt Sennett

text: George Sennettin isä Pardon Sennett oli skotlantilaista syntyperää oleva liikemies, joka omisti Pennsylvaniassa kolme masuunia.


title: George Burritt Sennett

text: George Sennett opiskeli ensin Erie Academyssa, jonka jälkeen hän kävi valmistavaa koulua Delawaren kunnassa New Yorkissa. Täältä hänen piti mennä Yalen yliopistoon, mutta osittain silmävaivojen takia hän matkusti, isän ehdotuksesta ja kustannuksella, neljäksi vuodeksi Eurooppaan, jossa hän asui jonkin aikaa Wienissä ja Nürnbergissä, missä hän opetteli saksaa. Hän vietti vuoden myös Pariisissa opetellen välttävän ranskankielen taidon.


title: George Burritt Sennett

text: Palattuaan Yhdysvaltoihin George Sennett perusti Meadvilleen Pennsylvaniaan öljynporaustorneja valmistavan tehtaan. 1896 hän muutti yrityksensä Youngstowniin Ohioon ja vähän ennen kuolemaansa vaihtoi yhtiömuodon osakeyhtiöksi. Hänen ajatuksenaan oli näin saada lisää vapaa-aikaa rakkaalle lintutieteelle.


title: George Burritt Sennett

text: Sennett alkoi aktiivisesti tutkia lintuja 1873 tai 1874. Innoittajaksi hän mainitsee Elliott Couesin kirjan "Field Ornithology", joka julkaistiin 1874. Sennett ja Coues ystävystyivät ja Coues toimitti Sennettin tutkimukset Teksasin linnustosta, jotka julkaistiin 1878 ja 1879. Sennett teki kolme tutkimusretkeä Teksasiin ja palkkasi ammattikeräilijötä saadakseen kokoelmansa alueen linnustosta mahdollisimman täydelliseksi. Hän suunnitteli laajaa teosta Teksasin linnuista, muun muassa runsain väri- ja mustavalkokuvin, jotka Ernest Thompson Seton oli lupautunut maalaamaan. Kuolema kuitenkin esti teoksen valmistumisen.


title: George Burritt Sennett

text: Vuonna 1883 Sennett talletti lintu- ja nisäkäskokoelmansa American Museum of Natural Historyn kokoelmiin. Hän liittyi American Ornithologists' Unioniin eräänä ensimmäisistä 1883. Vuonna 1886 hänet nimitettiin yhdistyksen lintujensuojelukomitean puheenjohtajaksi. Sennett julkaisi kymmeniä lintutieteellisiä artikkeleita.


title: George Burritt Sennett

text: Sennett kuvaili ja nimesi joukon uusia lintulajeja, jotka sittemmin on kaikki luokiteltu uudelleen. Hänen nimeämiään ovat edelleen muun muassa kalkkunan ("Meleagris gallopavo") alalaji "intermedia" ja kauluskehrääjän ("Nyctidromus albicollis") alalaji "merrilli".


title: Dwight Frye

text: Dwight Iliff Frye (22. helmikuuta 1899 – 7. marraskuuta 1943) oli yhdysvaltalainen teatteri- ja elokuvanäyttelijä, joka tunnetaan kuuluisista kauhuelokuvaklassikoista Dracula – vanha vampyyri, Frankenstein, Frankensteinin morsian ja Näkymätön mies.


title: Dwight Frye

text: Frye syntyi Salinassa, Kansasissa.


title: Dwight Frye

text: Hän esitti Renfieldiä Tod Browningin ohjaamassa Bram Stokerin Draculaan perustuvassa elokuvassa Dracula – vanha vampyyri.


title: René Dif

text:
René Dif (s. 17. lokakuuta 1967 Frederiksberg, Tanska) on tanskalainen muusikko ja näyttelijä, joka tunnetaan paremmin Aqua-eurodanceyhtyeen miessolistina.
René Difin isä oli algerialainen ja äiti tanskalainen. Hänellä on kaksi nuorempaa veljeä ja sisko. Hän ei koskaan kiinnostunut koulusta, ja hänet erotettiinkin useasti koulusta. Rene lopetti koulun yhdeksännellä luokalla ja meni töihin risteilylaivalle. Kun Rene oli Barbadoksella ja kuuli erään paikallisen DJ:n soittoa, hän päätti ryhtyä DJ:ksi. Rene meni Norjaan toteuttamaan unelmaansa tulla tähdeksi. Ollessaan DJ Norjassa Rene tapasi erään alihankkijan, joka auttoi häntä levyttämään "Groove Your Soul" -levyn, ja singlen, "I Believe". Ne olivat ehkä epäonnistuneita, mutta Renellä oli laulamisen lahja. René tapasi Lene Nystrom Rastedin risteilyllä vuonna 1994. Kun hän, Claus Norréen ja Søren Rasted perustivat bändin, he tarvitsivat vielä naislaulajan. Lene Grawford Nystrøm kysyi paikkaa. Yhtye, Aqua, sai kansainvälistä huomiota. Kun Aqua hajosi vuonna 2001, René julkaisi kolme soolosingleä: "Let It All Out (Push It)", "The Uhh Uhh Song" ja "Uhh La La La". Vuonna 2004 hän kuitenkin rupesi näyttelemään ja tähdittämään monia Lasse Olsenin elokuvia. Renellä oli myös baari Kööpenhaminassa."Menestyneet"
"Muut"


title: Hukkariisi

text: Hukkariisi ("Leersia oryzoides") on Euroopassa ja Pohjois-Amerikassa tavattava merenrantojen heinäkasvi. Suomessa laji on uhanalainen ja se on rauhoitettu luonnonsuojeluasetuksella.


title: Hukkariisi

text: Monivuotinen hukkariisi kasvaa 50–100 senttimetriä korkeaksi. Kasvi on vaaleanvihreä, pysty ja monilehtinen. Korren solmuissa on alaspäisiä karvoja. Lehdet ovat 6–10 mm leveitä, karheita ja pitkä- ja velttokärkisiä. Lehden tylppä kieleke on enintään 1,5 mm pitkä. Kukinto on 10–15 cm pitkä veltto- ja pitkähaarainen röyhy, mutta se tulee tavallisesti vain osittain esiin lehtitupesta. Tähkylät ovat yksikukkaisia, soikeita ja kaleettomia. Helpeet ovat 4–5 mm pitkiä ja karvaisia, ulkohelve on vihneetön. Hukkariisi on itsepölytteinen.


title: Hukkariisi

text: Hukkariisiä esiintyy Pohjois-Amerikan lauhkealla vyöhykkeellä sekä Euroopassa Englannista Venäjälle ja Ukrainaan. Erillisiä esiintymiä on riisinviljelyn ylläpitäminä Pohjois-Afrikassa, Aasiassa ja Etelä-Amerikassa. Pohjoismaissa hukkariisi elää äärirajoillaan ja sitä on tavattu harvinaisena Tanskasta, Etelä-Ruotsista ja Kaakkois-Suomesta. Nyky-Suomen ensimmäinen havainto hukkariisistä on Kotkan Mussalosta vuodelta 1931, vaikkakin laji tunnettiin entuudestaan Karjalasta Viipurinlahdelta. Nykyään hukkariisi tunnetaan Kymijoen suuhaarojen suilta Pyhtäältä, Ruotsinpyhtäältä ja Kotkasta seitsemältä kasvualueelta.


title: Hukkariisi

text: Hukkariisi kasvaa suojaisissa murtovesilahdissa sekä viljavien jokivarsien vesirajan tuntumassa.


title: Aina eka kerta

text: Aina eka kerta on () Peter Segalin ohjaama romanttinen komedia vuodelta 2004. Sen pääosissa näyttelee Adam Sandler ja Drew Barrymore.


title: Aina eka kerta

text: Henry Roth (Adam Sandler) on Havaijin merieläintarhassa eläinlääkärinä työskentelevä naistenmies. Eräänä aamuna hän tapaa kahvilassa taidetta opettavan Lucy Whitmoren (Drew Barrymore) ja he sopivat tapaavansa kahvilassa seuraavanakin aamuna. Seuraavana päivänä Henry saapuu jälleen tapaamaan Lucya, mutta tämä väittääkin ettei tunne Henryä. Silloin kahvilan omistaja vetää Henryn syrjään ja kertoo Lucyn kärsivän anterogradisesta amnesiasta, jonka hän oli saanut auto-onnettomuudesta vuotta aiemmin. Tämän johdosta Lucy ei muista mitään onnettomuusaamun jälkeisistä tapahtumista, sillä mitkään muistot eivät tallennu hänen pitkäaikaismuistiinsa. Joka päivä herätessään Lucyn mieli tyhjenee edellisen päivän tapahtumista ja hän kuvittelee joka päivä elävänsä samaa päivää, 13. lokakuuta 2002.


title: Eyes Open

text: Eyes Open on vaihtoehtorock-yhtye Snow Patrolin neljäs albumi. Se julkaistiin 1. toukokuuta 2006 maailmanlaajuisesti ja 9. toukokuuta 2006 Yhdysvalloissa. Albumin ensimmäinen single Euroopassa, "You're All I Have", julkaistiin 24. huhtikuuta 2006; ensimmäinen single Yhdysvalloissa oli "Hands Open" ja ensimmäinen single Australiassa oli "Chasing Cars. Albumista julkaistiin myös erikoisversio, joka sisältää ylimääräisen DVD:n, jossa on kappaleen "You're All I Have" musiikkivideo, materiaalia videon tekemisestä ja "behind-the-scenes"-materiaalia yhtyeestä.


title: Eyes Open

text:
Albumi oli hitti: se myi 36 191 kopiota ensimmäisellä viikollaa Yhdysvalloissa, nousi sijalle yksi Uuden-Seelannin albumilistalla ja myi maassa kaksinkertaista platinaa (yli 30 000 kopiota), ja Britanniassa albumi on myynyt yli 2 miljoonaa kopiota eli kuusinkertaista platinaa. Australiassa albumi nousi Australian albumilistan sijalle yksi ja myi kolminkertaista platinaa (210 000+ kopiota). Albumi on myynyt 3,5 miljoonaa kopiota maailmanlaajuisesti.
Nimeämätön, kahdestoista kappale on äänite, jossa on vain taustamelua ja yksi Jacknife Leen lapsista puhumassa.


title: Claus Norréen

text: Claus Norréen (s. 5. kesäkuuta 1970 Charlottenlund) on tanskalainen muusikko ja tuottaja, joka tunnetaan parhaiten lähes 33 miljoonaa levyä myyneen eurodanceyhtye Aquan jäsenenä.


title: Claus Norréen

text: Claus Norréen syntyi Gentoftessa, lähellä Kööpenhaminaa. Ennen kuin Claus alkoi tehdä vakavasti musiikkia, hän halusi tulla kemistiksi. Kouluaikoina yksi hänen kiinnostuksensa kohde oli elektropoppinen musiikki. Sittemmin hän osti kosketinsoittimia ja alkoi soittaa teknoa. Kun Claus lopetti koulun, hän meni työskentelemään sisarensa vaatekauppaan. Työ kaupassa innoitti häntä muuttamaan musiikkityyliään. Vuonna 1989 Claus tapasi Søren Rastedin ja alkoi hiljalleen muuntaa harrastustaan työksi.


title: Asfalttiviidakko (vuoden 1950 elokuva)

text: Asfalttiviidakko () on vuonna 1950 ensi-iltansa saanut John Hustonin ohjaama yhdysvaltalainen film noir/rikoselokuva, jonka pääosissa ovat Sterling Hayden, Louis Calhern, Jean Hagen, James Whitmore, Sam Jaffe ja Marilyn Monroe.


title: Asfalttiviidakko (vuoden 1950 elokuva)

text: "Asfalttiviidakko" perustuu kirjailija W. R. Burnettin saman nimiseen romaaniin, jonka pohjalta Ben Maddow ja John Huston laativat käsikirjoituksen. "Asfalttiviidakko" on mustavalkoinen ja pituudeltaan se on 112 minuuttia. "Asfalttiviidakko" sai ensi-iltansa kotimaassaan 23. toukokuuta 1950, ja Suomen teattereihin elokuva ilmestyi 11. toukokuuta 1951. "Asfalttiviidakon" tuotti Metro-Goldwyn-Mayer.


title: Asfalttiviidakko (vuoden 1950 elokuva)

text:
"Asfalttiviidakko" kertoo kovan luokan kelmistä, Doc Riedenschneiderista (Sam Jaffe), joka pääsee vankilasta. Hänellä on suunniteltu keikka joka on arvokas ja tarvitsee sen toteuttamiseen taloudellista tukea ja miehistöä. Taloudellinen tuki tulee Alonzo D. Emmerichiltä (Louis Calhern), jolla on kylläkin omat puutteensa ja heikkoutensa. Yksi sellainen on Angela Phinlay (Marilyn Monroe), joka ikänsä puolesta voisi olla lapsenlapsi ja sairas vaimo May (Dorothy Tree) ei luonnollisesti tiedä asiasta. Keikan järjestämisessä auttaa hermostunut Cobby (Marc Lawrence) ja mukaan tulee sekalainen joukko kelmejä ja roistoja. Dix Handley (Sterling Hayden) Kentuckysta on muskelina ja hän muodostuukin tärkeäksi tekijäksi, sillä miljoona dollaria on iso raha ja useampi kuin yksi taho haluaa siitä siivun. Lisätään yhtälöön poliisi niin tilanne on tiukka. Varsinainen keikka menee hyvin, joskin ei ilman kommelluksia, mutta sen jälkeen alkava juonittelu ja kieroilu vetää tilanteen kaikkien kannalta nollaksi. Kukaan ei hyödy.
"Asfalttiviidakko" voitti kolme palkintoa: Venetsian elokuvajuhlilla Volpi Cupin vuonna 1950, NBR-palkinnon vuonna 1950, ja Edgar-palkinnon vuonna 1951. Lisäksi elokuva oli ehdolla vuonna 1951 neljään Oscar-palkintoon, muiden muassa parhaan ohjauksen ja miessivuosan Oscariin, BAFTA-palkintoon, DGA-palkintoon, kolmeen Golden Globeen, kahteen WGA-palkintoon ja Venetsian elokuvajuhlilla Kultaiseen leijonaan vuonna 1951.


title: Asfalttiviidakko (vuoden 1950 elokuva)

text: Vuonna 2008 "Asfalttiviidakko" valittiin säilytettäväksi Yhdysvaltain kongressin kirjaston National Film Registryssä.


title: Asfalttiviidakko (vuoden 1950 elokuva)

text: "Asfalttiviidakko" oli sekä Strother Martinin että Jack Wardenin elokuvadebyytti.


title: Asfalttiviidakko (vuoden 1950 elokuva)

text: Elokuva on esitetty myös televisiosarjana ABC-kanavalla Yhdysvalloissa, Kanadassa, Meksikossa ja Karibian maissa kesällä vuonna 1961, tähtenä Jack Warden.


title: Asfalttiviidakko (vuoden 1950 elokuva)

text: John Huston alun perin harkitsi Angela Phinlayn roolia Lola Albrightille.


title: Asfalttiviidakko (vuoden 1950 elokuva)

text: W.R. Burnetten romaanin "The Asphalt Junglen" pohjalta oli tehty muitakin elokuvia, lännenelokuva "Lainsuojattomat" ("The Badlanders", 1958) ohjaajana Delmer Daves, rikoselokuva "Kaappaus Kairossa" ("Cairo", 1963) ohjaajana Wolf Rilla ja draama-/rikoselokuva "Cool Breeze" (1972) ohjaajana Barry Pollack.


title: Asfalttiviidakko (vuoden 1950 elokuva)

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Asfalttiviidakko" oli mukana heistä yhdentoista listalla. "The New York Timesin" kriitikot valitsivat "Asfalttiviidakon" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Asfalttiviidakko (vuoden 1950 elokuva)

text: [Cobby nostaa hänen etu- ja keskisormensa]


title: Hiukkassuodatin

text: Hiukkassuodatin (josta käytetään myös lyhennettä DPF) on dieselmoottorilla varustettujen autojen pakokaasujen puhdistuslaite. Se suodattaa pakokaasuista hyvin pienikokoisia hiukkasia, jotka hengitysilmaan päästessään ovat terveydelle hyvin haitallisia. Hiukkassuodattimella saadaan tyypillisesti talteen noin 85 prosenttia pakokaasujen hiukkasista.


title: Välkkylä

text: Välkkylä on Oulun Raksilan alueella sijaitseva Pohjois-Suomen opiskelija-asuntosäätiön eli PSOAS:in omistama opiskelijakylä.


title: Välkkylä

text: Oulun yliopiston ylioppilaskunnan rakennuttaman Välkkylän ensimmäinen rakennus valmistui vuonna 1966. Ylioppilaskunnan yleiskokous oli vahvistanut kaksi vuotta aiemmin säännöt, jotka julkisoikeudellinen yhteisö tarvitsi toimiakseen rakennuttajana. Välkkylän rakentaminen oli käynnistynyt syyskuussa 1965, kun opetusministeriöstä ja muista lähteistä oli saatu lainaa ja kaupungin takaus lainoille. Ylioppilaskylän maa-alue Pikkukankaalla, noin neljä hehtaaria, saatiin lahjoituksena Oulun kaupungilta jo kesäkuussa 1962.


title: Välkkylä

text: Kaupunki ja ylioppilaskunta järjestivät tontin ja siihen liittyvän Raksilan urheilupuiston suunnittelukilpailun. Ylioppilaskunnan puheenjohtajan Jouko Mäkelän johtama palkintolautakunta valitsi syyskuussa 1963 voittajaksi ”Välkkylä” -nimisen ehdotuksen, tekijöinä arkkitehti Seppo Valjus ja joukko arkkitehtiylioppilaita. Betra Oy rakensi neljä ensimmäistä asuinrakennusta. Ylioppilaskylän kaikki seitsemän rakennusta saatiin valmiiksi vuoteen 1971 mennessä.


title: Välkkylä

text: Välkkylän alueella sijaitsevat Raksilan urheilupuiston pururata, talvella valaistu latu, sekä pulkkamäki. Opiskelija-asuntojen keskellä aiemmin sijainneen ravintola Reidarin rakennus on nykyään biljardisali. Suurin rakennuksista, Välkkylätalo, jossa on 180 opiskelija-asuntoa, toimii kesäaikaan kesähotellina eli hostellina. Se toimi Oulun seudun ammattiopiston asuntolana vuosina 2008–2013.


title: Afshan Azad

text: Afshan Azad (s. 1988 Manchester, Iso-Britannia) on bangladeshilais-englantilainen näyttelijä, joka esitti Harry Potter -elokuvasarjassa Padma Patilia.


title: Afshan Azad

text: Azad kävi koulua manchesterilaisessa Whalley Range High School for Girlsissä, kun hänet valittiin esittämään Padma Patilia neljännessä Potter-elokuvassa "Harry Potter ja liekehtivä pikari" (2005). Hän uusi roolinsa myös elokuvasarjan myöhemmissä osissa.


title: Afshan Azad

text: Toukokuussa 2010 Azad joutui veljensä pahoinpitelemäksi, koska hän seurusteli hindun eikä muslimin kanssa. Tapauksen seurauksena Azad pakeni kotoaan ja muutti Lontooseen. Tammikuussa 2011 veli sai pahoinpitelystä vankeusrangaistuksen.